pythainlp/thai-wiki-dataset-v4 huggingface dataset:
เอ็ม1 กาแรนด์

ปืน เอ็ม1 กาแรนด์ (M1 Garand) เป็นอาวุธปืนเล็กยาวกึ่งอัตโนมัติประจำกายขนาด 0.30 นิ้ว ที่เข้าประจำการในกองทัพสหรัฐฯในช่วงสงครามโลกครั้งที่ 2 จนถึงสงครามเกาหลี และยังพบเห็นบ้างในช่วงสงครามเวียดนาม ปืนไรเฟิลเอ็ม 1 ส่วนใหญ่ถูกผลิตและใช้ในกองกำลังสหรัฐ แต่ก็มีหลายแสนกระบอกที่ส่งไปให้กับประเทศพันธมิตรของอเมริกา ปืนกาแรนด์ยังคงถูกใช้งานในการฝึกซ้อมและในกองทหารเกียรติยศ สำหรับพลเรือนใช้กันอย่างแพร่หลายสำหรับการล่าสัตว์ การยิงเป้า และเป็นของสะสมทางทหาร
ปืนเอ็ม 1 ได้ชื่อตามจอห์น ซี กาแรนด์ (John C. Garand) ผู้ออกแบบชาวแคนาดาเชื้อสายฝรั่งเศส มันเป็นปืนเล็กยาวกึ่งอัตโนมัติมาตรฐานกองทัพชนิดแรก ปืนเอ็ม 1 ได้เข้าประจำการในกองทัพสหรัฐทดแทนปืนเอ็ม1903 สปริงฟิลด์ในปี ค.ศ. 1936 และปลดประจำการในวันที่ 16 มีนาคม ค.ศ. 1958 โดยมีปืนเล็กยาวเอ็ม 14 มาประจำการแทน โดยปืนบางส่วนทางการสหรัฐฯได้มอบให้แก่กองกำลังท้องถิ่นและมิตรประเทศตามโครงการให้ความช่วยเหลือทางทหาร (JUSMAG) ในช่วงสงครามเย็นซึ่งรวมถึงประเทศไทยด้วย โดยประเทศไทยได้รับมอบปืนรุ่นนี้สำหรับใช้ในภารกิจปราบปรามและรักษาความสงบภายในประเทศ ก่อนจะทยอยปลดประจำการเป็นอาวุธสำรองราชการและใช้เป็นปืนฝึกท่าอาวุธสำหรับนักศึกษาวิชาทหารและนักเรียนนายสิบตำรวจ ในภายหลัง
ปืนเอ็ม1 กาแรนด์มีคุณสมบัติในการยิงแบบกึ่งอัตโนมัติ ความแม่นยำสูง สามารถเล็งยิงซ้ำได้อย่างรวดเร็ว ตอนแรกนายการ์แรนด์ได้ออกแบบปืนเอ็ม1 กาแรนด์ให้ใช้กับกระสุนขนาด 7×51 มิลลิเมตร (.276 Pedersen) และสามารถบรรจุในคลิปกระสุนได้ 10 นัด แต่เมื่อกองทัพสหรัฐฯรับมาพิจารณาใน ค.ศ.1932 ก็มีคำสั่งให้ใช้กระสุน .30-06 ทำให้ความจุเหลือเพียง 8 นัด
ฟังก์ชันหนึ่งต่อหนึ่งทั่วถึง

ฟังก์ชันหนึ่งต่อหนึ่งทั่วถึง  คือฟังก์ชัน "f" จากเซต "X" ไปยังเซต "Y" ด้วยสมบัติที่ว่า จะมีสมาชิก "x" ใน "X" เพียงหนึ่งเดียวสำหรับทุก ๆ สมาชิก "y" ใน "Y" นั่นคือ "f" ("x") = "y" และไม่มีสมาชิกเหลือทั้งใน "X" และ "Y"
หรือกล่าวได้อีกทางหนึ่งคือ "f" จะเป็นฟังก์ชันหนึ่งต่อหนึ่งทั่วถึง ถ้าหากมีความสัมพันธ์แบบสมนัยหนึ่งต่อหนึ่ง (one-to-one correspondence) ระหว่างเซตทั้งสอง นั่นคือเป็นทั้งฟังก์ชันหนึ่งต่อหนึ่ง (one-to-one) และฟังก์ชันทั่วถึง (onto)
ยกตัวอย่างฟังก์ชันหนึ่งต่อหนึ่งทั่วถึงเช่น ฟังก์ชัน succ นิยามจากเซตของจำนวนเต็ม Z ไปยัง Z โดยมีความสัมพันธ์สำหรับสมาชิก "x" เป็น succ ("x") = "x" + 1 อีกตัวอย่างหนึ่งคือ ฟังก์ชัน sumdif ที่สมาชิกคู่อันดับ #เปลี่ยนทาง ของจำนวนจริง โดยมีสัมพันธ์กับคู่อันดับเป็น sumdif ("x", "y") = ("x" + "y", "x" − "y") เป็นต้น
ฟังก์ชันหนึ่งต่อหนึ่งทั่วถึงที่นิยามขึ้นจากเซตหนึ่งไปยังเซตเดิม อาจเรียกได้ว่าเป็นการเรียงสับเปลี่ยน
เซตของฟังก์ชันหนึ่งต่อหนึ่งทั่วถึงทั้งหมดที่เกิดจากเซต "X" ไปยัง "Y" เขียนแทนด้วย "X" ↔ "Y"
ฟังก์ชันหนึ่งต่อหนึ่งทั่วถึงมีบทบาทเป็นหลักการพื้นฐานของความรู้ในหลายสาขาของคณิตศาสตร์ ดังเช่นในนิยามของสมสัณฐาน (isomorphism) รวมทั้งแนวคิดอื่น ๆ ที่เกี่ยวข้อง เช่น สมานสัณฐาน (homeomorphism) และอนุพันธสัณฐาน (diffeomorphism), กรุปเรียงสับเปลี่ยน (permutation group), การแปลงเชิงภาพฉาย (projective map) และอื่น ๆ อีกมากมาย
ฟังก์ชันประกอบและฟังก์ชันผกผัน.
ฟังก์ชัน "f" จะเป็นฟังก์ชันหนึ่งต่อหนึ่งทั่วถึง ก็ต่อเมื่อความสัมพันธ์ผกผัน "f" −1 เป็นฟังก์ชัน ซึ่งในกรณีนี้ "f" −1 ก็จะเป็นฟังก์ชันหนึ่งต่อหนึ่งทั่วถึงด้วย
กำหนดให้ฟังก์ชัน "f" : "X" ↔ "Y" และ "g" : "Y" ↔ "Z" เป็นฟังก์ชันหนึ่งต่อหนึ่งทั่วถึง ฟังก์ชันประกอบ "g" ∘ "f" ก็จะเป็นฟังก์ชันหนึ่งต่อหนึ่งทั่วถึงด้วย และมีฟังก์ชันผกผันเป็น #เปลี่ยนทาง 
ในทางตรงข้าม ถ้าหากการประกอบของฟังก์ชันทั้งสอง "g" ∘ "f" เป็นฟังก์ชันหนึ่งต่อหนึ่งทั่วถึง เราสามารถสรุปได้เพียงว่า "f" เป็นฟังก์ชันหนึ่งต่อหนึ่งและ "g" เป็นฟังก์ชันทั่วถึง (ดูภาพ)
ความสัมพันธ์ "f" จาก "X" ไป "Y" จะเป็นฟังก์ชันหนึ่งต่อหนึ่งทั่วถึง ก็ต่อเมื่อมีความสัมพันธ์ "g" จาก "Y" ไป "X" อันหนึ่ง ที่ทำให้ "g" ∘ "f" เป็นฟังก์ชันเอกลักษณ์บน "X" และทำให้ "f" ∘ "g" เป็นฟังก์ชันเอกลักษณ์บน "Y" จึงส่งผลให้ทั้งสองเซตมีจำนวนสมาชิกเท่ากัน
ถ้า "X" และ "Y" เป็นเซตจำกัดแล้ว จะมีฟังก์ชันหนึ่งต่อหนึ่งทั่วถึงระหว่างสองเซตจาก "X" ไปยัง "Y" ก็ต่อเมื่อ "X" และ "Y" มีจำนวนสมาชิกเท่ากัน จากภาวะ "จำนวนสมาชิกที่เท่ากัน" นี้เองที่นำไปสู่การนิยามภาวะเชิงการนับของเซตอนันต์ในเรื่องของทฤษฎีเซตเชิงสัจพจน์ ซึ่งเป็นแนวทางหนึ่งในการพิจารณาขนาดของเซตอนันต์ที่แตกต่างกัน
อีเอ สปอร์ต F1 ซีรี่ย์

EA Sports F1 Series ที่มีมายาวนานถึง 5 ภาค ซึ่งเกี่ยวกับ Formula One ทั้งหมด ซึ่งเป็นเกมที่ได้รับการขายอย่างดีมาก
ระหว่างช่วง 2000 - 2003 จากนั้นหยุดการผลิตไป และกลับมาทำต่อในปี 2006 บนเครื่อง Console
เกมเพลย์.
เป็นกันทุกเกมที่ Formula One จำเป็นต้องมีระบบช่วยเหลือทั้ง ABS , Traction Control และอื่นๆอีกมากมาย ซึ่งพบเห็น
ในเกม Arcade ที่เป็นกันทุกเกม
F1 Challenge 1999-2002.
หลังจากเสียลิขสิทธิ์การทำเกม F1 ไปให้บริษัท Sony เพื่อทำ F1 2004 , 2005 , 2006 , Championship Edition , 2009 , Grand Prix
ต่อ และทางบริษัท ISI (Image Space Incoporation) ประกาศว่าจะวางตัวในปี 2003 ด้วยการออกเกม F1 ที่รวมสนาม , รถ จากปี 1999 - 2002
รวมถึง 4 ปี จุใจให้ผู้เล่นเลือกได้ตามใจชอบ และทำให้เหล่า Mod Maker ที่ทำรถดาวน์โหลดนั้น ได้ความคิดที่จะทำให้กับเครื่อง PC
ก่อนการวางขาย , ISI , พยายามและแก้ไขระบบสนาม , ตัวเกม , รถและเสียงรถ อย่างหนักจนสามารถขายมาได้ฮิตขนาดนี้
เมื่อปี 2004 แฟนๆเกมนี้ เรียกร้องหา Mod และทำให้ Mod แรกนั้นคลอดออกมา ซึ่งมีนามว่า F1 Crew Seven 1971-75 เป็นรถเสริมในช่วง
ฤดูกาล 1971 , 1972 , 1973 , 1974 , 1975 กว่า 122 คัน
และนั่น ทำให้ต้องมีสนามตามในฤดูกาลหรืออื่นๆตามมาให้โหลด
ดังนั้นทำให้สามารถแก้ไขไฟล์ของเกมได้ง่าย เพราะสามารถใช้เปิดด้วยโปรแกรมดั้งเดิมของวินโดวส์ได้
ซึ่งบางคนอาจจะนำ MOD ต่างๆมาประยุครวมกัน ทำให้กลายเป็นเกมที่ทำรถดาวน์โหลดได้ง่ายพอๆกับ NASCAR Racing 2003
รถเสริมและการแฮ็คเกม.
การสร้างรถเสริมในเกมนี้นั้น ทาง ISI ต้องการให้มันทำง่ายจึงให้ไฟล์พวกรถหรือสนามเปิดได้โดยใช้ Notepad
จนเมื่อหลังจาก Gran Turismo 4 Prologue / 3:A-Spec วางขายในปี (2003/2001 ตามลำดับ) ได้มีการออกรถเสริม
"2003 British Touring Car Championship" พร้อมกับรถเสริมของ MOD นี้ เป็น Italian Touring Car 1996
นอกจากนี้ยังมีรถเสริมจากคุณ RH (Ralph Hummerich) ทำออกมาเป็น F1 2003 - 2004 - 2005 ซึ่ง 2004 นั้นออกให้เกมอื่นอีกด้วย
และกลุ่ม MMG (ปี 2007) 
BFO (ปี 2008) 
CTDP - Cars & Tracks Development Project (1998 - 2001 - 2003 - 2004 - 2005 - 2006 - 1995 - 1994)
Seven Crew (1971-1975)
Turbo Mod (1980-1989)
Standalone Group (82-83-84-85-86-87-88-89)
Silver Mod (1990 - 1993 - 1997 - 1998)
RH Special (1999)
Racesimulations (Special League RS - 1991)
CTDP & Crashking (1994)
CTDP 1995
Crashking 1995
Crashking 1996
F1 Mania BFO (2006)
F1 Anatolian (2007)
F1 Mania (2008)
Unknown Name (2009)
และยังมีรถแบบอื่นๆทั้ง NASCAR , Lemans , Rally , Drift , GT , Formula 3 , GP2 , อื่นๆอีกมากมาย
เกมอื่นๆในซีรีส์.
EA Sports F1 2000 วางขายปี 2000 บนเครื่อง Windows และ PS1
EA Sports F1 Championship Season 2000 วางขายปลายปี 2000 บน PC , PS1 , PS2 , Macintosh
EA Sports F1 2001 วางขายปลายปี 2001 บนเครื่อง PC , PS2 , XBOX
EA Sports F1 2002 วางขายช่วงกลางปี 2002 บนเครื่อง PC , PS2 , XBOX , Gamecube , Gameboy-Advance
F1 Challenge 99-02 วางขายกลางปี 2003 บนเครื่อง PC , และเป็นเกมเดียวกันกับ F1 Career Challenge บนเครื่อง PS2 , XBOX , Gamecube
ไมเคิ่น ตั๋ง

ไมเคิ่น ตั๋ง มีชื่อจริงว่า รุ่งโรจน์ นิจรันธ์ เป็นนักลอกเลียนแบบการแสดงของศิลปินดัง ๆ 
เขาเคยทำงานเป็นวินมอเตอร์ไซค์ เด็กเสิร์ฟ จนเข้ามาทำงานร้องเพลงในคาเฟ่ ตอนบุญเลี้ยง อดุลยฤทธิกุล มีชีวิตอยู่ ตอนนั้นมีเงินเดือนประมาณ 4,500 บาท จนเมื่อเขาคิดเลียนแบบไมเคิล แจ็กสัน ที่เลียนแบบทั้งเสื้อผ้า หน้า ผม ท่าทาง โดยเฉพาะท่าเต้นมูนวอล์ก และท่าลูบเป้า ก็ทำให้เขามีรายได้ถึงเดือนละ 45,000 บาท
นอกจากนั้นเขายังมีผลงานอัลบั้มคาราโอเกะอย่างเช่น อัลบั้ม "อีรวม" สังกัด เอส. เอ็น. อาร์ท โปรโมชั่น
และเขาก็เคยออกอัลบั้มกับค่าย จีเอ็มเอ็ม แกรมมี่ ในนามวง hotdog และมีเพลงฮิตโดนใจวัยรุ่นในยุคนั้นอย่างเพลง ซัดเราถึงตาย, ลืมเลือน
ผลงานร่วมกับศิลปินคนอึ่น.
, ชาย เมืองสิงห์, ครูเอี้อ สุนทรสนาน, แจ้ ดนุพล, แจ๊ค ธนพล, ยอดรัก สลักใจ, สายัณห์ สัญญา, สายัณห์ นิรันดร, กบ ทรงสิทธิ์, แฮมเมอร์, เต๋อ เรวัต, ตู้ ดิเรก, ดอน สอนระเบียบ, เอลวิส เพรสลีย์, บอง โจวี่, ควีน, บีจี, ร็อด สจ๊วด, วิด ไฮเปอร์, สกอร์เปี้ยน, ต้อม เรนโบว์, เทพ โพธิ์งาม, ธานินทร์ อินทรเทพ, อริสมันต์ พงษ์เรืองรอง, จรัล มโนเพ็ชร, สามารถ พยัคฆ์อรุณ, ไท ธนาวุฒิ, อ๊อด โอภาส, กุ้ง กิตติคุณ, สุชาติ ชวางกูร, อ๊อด คีรีบูน, สีเผือก คนด่านเกวียน, โป่ง หิน เหล็ก ไฟ, กิตติ กีตาร์ปืน (ตุลาคม 2545)
อีริคบีแอนด์ราคิม

อีริคบีแอนด์ราคิม (Eric B. & Rakim) เป็นกลุ่มดนตรี ฮิปฮอปสัญชาติอเมริกา ประกอบด้วยสมาชิก คือ DJ อีริค บาร์ริเออร์ (Eric Barrier) และ MC ราคิม อัลลอฮ์ (Rakim Allah) ก่อตั้งในปี 1985 ได้เซ็นสัญญากับค่ายเพลง ไอแลนด์เรคคอร์ดส์ โดยมีเพลง "Paid in Full" ในระยะแรกเป็นเพลงต้นฉบับไม่ค่อยประสบความสำเร็จสักเท่าไร หลังจาก โคลด์คัต นำเพลง "Paid in Full" มารีมิกซ์ใหม่โดยประยุกต์แซมเปิลเสียงร้อง ของเพลง "Im Nin'Alu" โดย โอฟรา ฮาซา และ "Hot Pants" โดย เจมส์ บราวน์ แซมเปิลเสียงอื่น ๆ เพลง "Paid in Full" ก็กลายเป็นฮิต แล้วก็มีวง MARRS ได้ออกซิงเกิล ปั๊มอัพเดอะโวลุ่ม ในปี 1987 โดยเอาแซมเปิลเสียงร้องมาจากเพลง "I Know You Got Soul" แล้วก็ให้เพลงปั๊มอัพเดอะโวลุ่ม ได้ขึ้นซิงเกิลอันดับ 1 ในชาร์ตซิงเกิลแห่งสหราชอาณาจักร
โต๊ะกาแฟ

โต๊ะกาแฟ หรือ โต๊ะค็อกเทล  เป็นโต๊ะเตี้ยยาวที่ออกแบบสำหรับตั้งหน้าโซฟาเพื่อใช้วางเครื่องดื่มเช่นกาแฟ (ที่เป็นชื่อของโต๊ะ), หนังสือ โดยเฉพาะหนังสือโต๊ะกาแฟ, นิตยสาร หรือของกระจุกกระจิกอื่นๆ โต๊ะกาแฟมักจะใช้ในห้องนั่งเล่นหรือห้องรับแขก ลักษณะของโต๊ะก็มีหลายแบบและทำจากวัสดุหลายอย่างเช่นอาจจะเป็นไม้ ไม้ผสมแก้ว หิน หรือหินผสมไม้ หรืออื่นๆ บางครั้งก็อาจจะมีตู้หรือลิ้นชักเล็กๆ ประกอบ
หนังสือโต๊ะกาแฟ

หนังสือโต๊ะกาแฟ  คือหนังสือปกแข็งขนาดใหญ่ที่มีจุดประสงค์หนึ่งในการพิมพ์คือใช้วางบนโต๊ะกาแฟหรือในบริเวณที่เป็นที่รับรองแขก เพื่อจะให้เป็นสิ่งดูสวยและต้องตาผู้เห็นหรือช่วยในการนำบทสนทนาแก้ความเบื่อ ขนาดของหนังสือมักจะใหญ่กว่าปกติเพราะไม่ใช่เป็นหนังสือที่ผู้อ่านจะตั้งใจอ่านอย่างจริงจัง หรือที่ต้องนำเคลื่อนไปตามที่ต่าง ๆ หัวข้อของหนังสือก็จะเป็นประเภทสารคดี และมักจะเป็นประเภทที่เตะตาทั้งการออกแบบภายนอกและการวางรูปแบบของเนื้อหาภายใน ส่วนใหญ่มักจะเป็นหนังถือเกี่ยวกับศิลปะหรือการท่องเที่ยว เช่นหนังสือรวมภาพถ่ายของศิลปินคนสำคัญ หนังสือเกี่ยวกับสถาปัตยกรรมลักษณะใดลักษณะหนึ่ง หรือของเมืองใดเมืองหนึ่ง หรือ หนังสือรวบรวมงานศิลปะของพิพิธภัณฑ์ หรือหัวเรื่องเบา ๆ อื่น ๆ จุดประสงค์ของหนังสือเป็นหนังสือประเภทเบาฉะนั้นการวินิจฉัยถ้ามี ก็มักจะง่ายสั้นและไม่ใช้ศัพท์เฉพาะทางเท่าใดนัก ลักษณะต่าง ๆ เหล่านี้จึงทำให้หนังสือโต๊ะกาแฟได้รับการดูแคลนว่าเป็นหนังสือประเภทที่มีเนื้อหาผิวเผิน
ในด้านที่เกี่ยวกับคณิตศาสตร์ หนังสือโต๊ะกาแฟมักจะทำเป็นสมุดบันทึกที่มีปัญหาทางคณิตศาสตร์และทฤษฎีบท ที่ได้รับความสนใจจากที่ประชุมที่จัดการประชุมในเรื่องเฉพาะเหล่านั้น หรือมีเนื้อหาเกี่ยวข้องกับความสนใจทางวิทยาศาสตร์ทั่วไป หนึ่งในสมุดที่มีชื่อที่สุดคือ หนังสือสก็อต (The Scottish Book,) ในช่วงคริสต์ทศวรรษที่ 1930 และ 1940 ที่ถูกใช้เพื่อบันทึกการช่วยกันแก้ปัญหาคณิตศาสตร์โดยบรรดานักคณิตศาสตร์ที่มหาวิทยาลัย ลวิว (Lviv) แทนการเขียนลงบนหน้าโต๊ะกาแฟโดยตรง 
ประวัติ.
ในสหราชอาณาจักรคำว่า "หนังสือโต๊ะกาแฟ" ถูกนำมาใช้ (ในความหมายปัจจุบัน) อย่างน้อยที่สุดตั้งแต่คริสต์ศตวรรษที่ 19 และยังคงใช้อยู่ในช่วงกลางทศวรรษที่ 1950 
เริ่มต้นในช่วงปลายทศวรรษที่ 1940 ผู้จัดพิมพ์ อัลเบิร์ต สกิรา (Albert Skira) และอีกสองสามรายเช่น Cailler and Editions Tisné; Éditions Mazenod และ แฮรี่ เอ็น แอบรัมส์ (Harry N. Abrams) เริ่มผลิตหนังสือขนาดใหญ่สี่หน้ายกและแปดหน้ายก (4to) ซึ่งเป็นหนังสือเกี่ยวกับศิลปะที่มีภาพประกอบเป็นหน้าสีแทรก สำหรับจำหน่ายในต่างประเทศเป็นส่วนใหญ่ ซึ่งมีความสำคัญในการพัฒนาหนังสือโต๊ะกาแฟให้เป็นที่รู้จักกันในทุกวันนี้
นักรณรงค์ด้านสิ่งแวดล้อม เดวิด อาร์. เบราเออร์ (David R. Brower) บางครั้งก็ได้รับเกียรติว่าเป็นผู้ประดิษฐ์หนังสือโต๊ะกาแฟสมัยใหม่ ขณะที่เบราเออร์เป็นผู้อำนวยการบริหารของ เซียร์รา คลับ (Sierra Club) ก็เกิดความคิดที่จะพิมพ์หนังสือชุดหนึ่งที่รวมภาพถ่ายและบทเขียนเกี่ยวกับธรรมชาติอย่างที่ให้ “ขนาดของหน้าใหญ่พอที่จะแสดงไดนามิคของภาพ ที่ทำให้สายตาที่ทอดมองต้องสอดส่ายไปตามเนื้อหาของภาพ แทนที่จะมองรวดเดียวจบ” หนังสือเล่มแรกในชุดนี้ชื่อ "This is the American Earth" (นี่คือปฐพีของสหรัฐ) โดยมีภาพที่ถ่ายโดย แอนเซิล แอดัมส์ (Ansel Adams) ช่างถ่ายภาพผู้มีชื่อเสียงของสหรัฐอเมริกาและผู้อื่น และเนื้อหาที่เขียนโดยนักวิพากษ์ภาพถ่าย แนนซี นิวฮอลล์ (Nancy Newhall) หนังสือพิมพ์ขึ้นในปี ค.ศ. 1960 และชุดหนังสือเรียกกันว่าชุด “รูปแบบนิทรรศน์” (Exhibit Format) ที่มีด้วยกันทั้งชุด 20 เล่ม
ในวัฒนธรรมสมัยนิยม.
“หนังสือโต๊ะกาแฟ” ได้รับการนำมาล้อเลียนในวัฒนธรรมสมัยนิยมหลายครั้ง
เอ็มเอ-2 บอมเมอร์แจ็กเกต

เอ็มเอ-2 บอมเมอร์แจ็กเกต  หรือที่รู้จักกันในชื่อ ไฟลต์แจ็กเกตเอ็มเอ-2 หรือ แจ็กเกต ไฟล์ท ซีดับเบิลยูยู-45) เป็นแจ็กเกตอีกรูปแบบหนึ่ง บอมเมอร์ เอ็มเอ-1 ซึ่งถูกออกแบบมาเพื่อทหารอเมริกันในช่วง ค.ศ. 1950 
เอ็มเอ-2 เป็นเครื่องหมายการค้าของ Cobles Clothing Company ในสมัยนั้น และได้นำไปใช้ในตอนปลาย ค.ศ. 1980 เมื่อเสื้อแจ็กเกตทหารซีดับเบิลยูยู-45 เริ่มที่จะเป็นที่นิยมในแฟชั่นข้างถนน ในขณะที่มีการแข่งขันกีฬาในสนาม Cobles ไม่มีความหวังเว้นไว้แต่ความเหมาะสมของการใช้ ในระยะหนึ่งได้มีความพยายามเป็นขยายกว้าง ทั้งเสื้อผ้า และรองเท้าอื่น ๆ สิ่งนี้ยังไม่เป็นที่ยอมรับ เนื่องจากมีข้อกฎหมาย ในระยะเวลาหนึ่ง เอ็มเอ-2 ได้กลายยมาเป็นเสื้อผ้า และเป็นที่นิยมมาก ปัจจุบันนี้ได้เปลี่ยนเป็น ซีดับเบิลยูยู-45 เป็นสัญลักษณ์ประเภทเสื้อแจ็กเกต 
ซีดับเบิลยูยู-45 เสื้อแจ็กเกตตัวนี้ ยังมีอีกรูปแบบหนึ่ง คือ ซีดับเบิลยูยู-36
บางกอกแอร์เวย์ส เที่ยวบินที่ 266

บางกอกแอร์เวย์ส เที่ยวบินที่ 266 เป็นอุบัติเหตุที่เกิดขึ้นเมื่อวันที่ 4 สิงหาคม พ.ศ. 2552 เวลา 14.15 น. สายการบินบางกอกแอร์เวย์ส นำผู้โดยสารบินจากกระบี่ไปยังเกาะสมุย ด้วยเครื่องบินเอทีอาร์ 72 ขนาด 75 ที่นั่ง เที่ยวบินที่ PG-266 มีผู้โดยสาร 68 คน ลูกเรือ 4 คน ขณะเครื่องบินกำลังร่อนลงจอดที่ ท่าอากาศยานสมุย ในขณะที่ทัศนวิสัยไม่ดี มีฝนตก รันเวย์ลื่น และลมกระโชกแรง เครื่องได้ลื่นไถลออกนอกรันเวย์ไปชนกับอาคารหอบังคับการบินหลังเก่า ที่ปัจจุบันใช้เป็นอาคารเก็บอุปกรณ์ดับเพลิง
ผลจากอุบัติเหตุ ทำให้นักบินที่หนึ่ง คือกัปตันชาติชาย ปั้นสุวรรณ เสียชีวิตทันที และมีผู้ได้รับบาดเจ็บเบื้องต้น 7 คน ผู้โดยสารส่วนใหญ่เป็นชาวต่างชาติ
ขณะเกิดเหตุ รายงานสภาพอากาศอ่านได้ว่า METAR VTSM 040700Z 29015KT 9000 FEW020TCU SCT120 BKN300 31/25 Q1007 A2974 TCU-NW. มีความหมายว่า METAR สำหรับท่าอากาศยานสมุย, วันที่ 4 ของเดือน เวลา 07:00 UTC, ความเร็วลม 15 น็อต ทิศทาง 290°, ทัศนวิสัย 9,000 เมตร, เมฆกระจายตัว (scattered clouds) ที่ความสูง 12,000 ฟุต, เมฆก่อตัว (broken clouds) ที่ความสูง 30,000 ฟุต, อุณหภูมิ 31°C, จุดน้ำค้าง (dewpoint) 25°C, altimeter 1007 มิลลิบาร์ หรือ 29.74 นิ้ว, เมฆฝนฟ้าคะนอง (towering cumulonimbus) ทางทิศตะวันตกเฉียงเหนือ
แคว้นวัลเลดาออสตา

วัลเลดาออสตา, วัลดาออสตา , วาเลด็อสต์, วาลด็อสต์ , วาลดูตา  หรือ อาออสตาแวลลีย์  เป็นหนึ่งในยี่สิบแคว้นและหนึ่งในห้าแคว้นปกครองตนเองของประเทศอิตาลี ตั้งอยู่ทางทิศตะวันตกเฉียงเหนือของประเทศ มีอาณาเขตจรดประเทศฝรั่งเศสทางทิศตะวันตก จรดประเทศสวิตเซอร์แลนด์ทางทิศเหนือ และจรดแคว้นปีเยมอนเตทางทิศตะวันออกและทิศใต้
แคว้นนี้ครอบคลุมพื้นที่ 3,263 ตารางกิโลเมตร (1,260 ตารางไมล์) และมีประชากรประมาณ 120,000 คน เป็นแคว้นที่มีขนาดเล็กที่สุด มีประชากรน้อยที่สุด และมีความหนาแน่นของประชากรน้อยที่สุดในบรรดาแคว้นทั้งหมดของอิตาลี และเป็นเพียงแคว้นเดียวที่ไม่มีจังหวัด (จังหวัดอาออสตาถูกยุบเลิกเมื่อปี พ.ศ. 2488) โดยคณะผู้บริหารแคว้นเป็นผู้ดำเนินกิจการตามหน้าที่ของจังหวัดแทน แคว้นประกอบด้วยเทศบาล 74 เทศบาล มีเมืองหลักคือเมืองอาออสตา
แอนน์ เดอ มอร์ติเมอร์

แอนน์ เดอ มอร์ติเมอร์  (27 ธันวาคม ค.ศ. 1390 - ราววันที่ 21 กันยายน ค.ศ. 1411) แอนน์ เดอ มอร์ติเมอร์เป็นผู้สืบเชื้อสายมาจากตระกูลผู้มีสิทธิในราชบัลลังก์อังกฤษ แอนน์เป็นมารดาของริชาร์ด แพลนทาเจเน็ท ดยุคแห่งยอร์คที่ 3 ผู้เป็นพระชนกของ สมเด็จพระเจ้าเอ็ดเวิร์ดที่ 4 แห่งอังกฤษ และ สมเด็จพระเจ้าริชาร์ดที่ 3 แห่งอังกฤษ ฉะนั้นจึงเป็นพระอัยกีของพระมหากษัตริย์อังกฤษ
เจมส์ บัตเลอร์ เอิร์ลแห่งออร์มอนด์ที่ 5

เจมส์ บัตเลอร์ เอิร์ลแห่งออร์มอนด์ที่ 5  (24 พฤศจิกายน ค.ศ. 1420 - 1 พฤษภาคม ค.ศ. 1461) เป็นขุนนางชาวอังกฤษผู้มีบทบาทในสงครามดอกกุหลาบผู้สนับสนุนฝ่ายแลงคาสเตอร์ เจมส์เป็นบุตรของเจมส์ บัตเลอร์ เอิร์ลแห่งออร์มอนด์ที่ 4 และโจน บัตเลอร์ เคานเทสแห่งออร์มอนด์ เจมส์ถูกประหารชีวิตโดยการตัดคอที่นิวคาสเซิลหลังจากที่พ่ายแพ้ต่อฝ่ายยอร์คในยุทธการโทว์ทัน
ฮัมฟรีย์ สแตฟฟอร์ด ดยุกที่ 1 แห่งบักกิงแฮม

ฮัมฟรีย์ สตาฟฟอร์ด ดยุกแห่งบัคคิงแฮมที่ 1  (15 สิงหาคม ค.ศ. 1402 - 10 กรกฎาคม ค.ศ. 1460) ฮัมฟรีย์ สตาฟฟอร์ดเป็นขุนนางชาวอังกฤษผู้มีบทบาทในสงครามร้อยปีและสงครามดอกกุหลาบ ฮัมฟรีย์เป็นบุตรของเอ็ดมันด์ สตาฟฟอร์ด เอิร์ลแห่งสตาฟฟอร์ดที่ 5 และแอนน์แห่งกลอสเตอร์และเป็นพระนัดดาของสมเด็จพระเจ้าเอ็ดเวิร์ดที่ 3 แห่งอังกฤษ 
ฮัมฟรีย์ สตาฟฟอร์ดเสียชีวิตในสนามรบในยุทธการนอร์ทแธมตันเมื่อวันที่ 10 กรกฎาคม ค.ศ. 1460
โอฟรา ฮาซา

โอฟรา ฮาซา  เกิดเมื่อวันที่ 19 พฤศจิกายน ค.ศ. 1957 นักร้อง นางแบบ และนักแต่งเพลงชาวอิสราเอล มีชื่อเสียงจากนางแบบและผลงานเพลง เขาเป็นนักร้องเพลงแนว ป็อป เวิลด์มิวสิก และ ดนตรีโฟล์ก และ 23 กุมภาพันธ์ ค.ศ. 2000 ฮาซาก็ได้เสียชีวิตด้วยโรคปอดบวม
ธนาภรณ์ จิตต์จำรึก

ธนาภรณ์ จิตต์จารึก (นามสกุลเดิม รัตนเสน) หรือชื่อเล่น ลูกศร เกิดเมื่อวันที่ 30 สิงหาคม พ.ศ. 2511 เป็นนักแสดง นักร้องชาวไทย อดีตนักบัลเล่ต์ มีผลงานแสดงละครที่โด่งดังหลายเรื่องอย่างเช่น "ปัญญาชนก้นครัว" "ตะวันชิงพลบ" "เคหาสน์สีแดง" "สีวิกา" "บัวแล้งน้ำ" "เกมเกียรติยศ" เป็นต้น และยังมีผลงานเพลงกับอัลบั้มชุด "ลูกศรลมกรด" กับเพลงดัง "ระเบิดทิ้ง" "ล้นมาจากตา" และ "ฝากไว้ที่เธอ" ด้านการศึกษา จบการศึกษาจากคณะครุศาสตร์ จุฬาลงกรณ์มหาวิทยาลัย และปริญญาโทสาขาการจัดการที่มหาวิทยาลัยบอสตัน ประเทศสหรัฐอเมริกา
ประวัติ.
ลูกศรเข้าสู่วงการตั้งแต่อายุ 16 ปี โดยเป็นแดนเซอร์ให้กับรายการเพลง เธอเริ่มเล่นละครตั้งแต่เรียนอยู่ระดับชั้นมัธยมปลาย โดยเล่นละครทางช่อง 7 สีเรื่องแรกกับค่ายกันตนา แสดงเป็นนางเอก คู่กับอภิชาติ หาลำเจียก แต่ไม่ได้ออกอากาศ จากนั้นย้ายมาร่วมงานกับค่ายดาราวิดีโอ โดยแสดงเป็นตัวรองในละครเรื่อง "อีสา" ร่วมกับอภิรดี ภวภูตานนท์ ซึ่งจากละครเรื่องนี้ทำให้ได้รับรางวัลโทรทัศน์ทองคำ ครั้งที่ 3 ประจำปี พ.ศ. 2531 ในสาขาดาราสนับสนุนดีเด่นหญิง
ด้านชีวิตส่วนตัว ลูกศรได้พบรักกับสามี คือ คุณมนตรี จิตต์จารึก คบหาดูใจกันมาจนถึงปี พ.ศ. 2537 จึงแต่งงาน ซึ่งก่อนแต่งงานได้เรียนอยู่ต่างประเทศ 3 ปี จึงกลับมาแสดงละครต่ออีก 2 เรื่อง คือ "ปราสาทสีขาว" กับ "ขุนเดช" ซึ่งเป็นละครส่งเสริมอนุรักษ์ศิลปะโบราณไทย แต่หลังจากนั้นก็เลิกแสดงละครไป โดยไปทำธุรกิจร้านวิดีโอ แฟรนไชส์ กับเปิดบริษัทผลิตรายการโทรทัศน์ ผลิตโฆษณา และงานภาคผลิตต่างๆ อย่าง รายการผู้หญิงดอตคอม ทางช่อง 5 และรายการสมาร์ทไลฟ์ 
ด้านครอบครัว มีบุตร 4 คนคือ น้องแฟร์รี่-พลอยวรัศม์ จิตต์จารึก น้องเฟมี่-รัชกร จิตต์จารึก และลูกแฝดชาย-หญิง คือ น้องเฟย์-อาภากร จิตต์จารึก และ น้องโฟร์ท-ภาสกร จิตต์จารึก
ปัจจุบัน ลูกศรได้กลับมาแสดงละครโทรทัศน์อีกครั้ง โดยแสดงละครเรื่อง "ด้วยแรงอธิษฐาน" ของค่ายกันตนา และช่อง 7 สี
ทัศนะส่วนตัว.
ลูกศรได้แสดงความคิดเห็นเชิงประชดประชันต่อรัฐบาลประยุทธ์ จันทร์โอชาในช่วงระหว่างการระบาดทั่วของโควิด-19 ในประเทศไทยและการเกิดการประท้วงในประเทศไทย พ.ศ. 2563–2564
ริชาร์ด วูดวิลล์ เอิร์ลริเวิร์สที่ 1

ริชาร์ด วูดวิลล์ เอิร์ลริเวอร์สที่ 1  (ค.ศ. 1405 - 12 สิงหาคม ค.ศ. 1469) ริชาร์ด วูดวิลล์เป็นขุนนางชาวอังกฤษผู้มีบทบาทในสงครามดอกกุหลาบของฝ่ายแลงคาสเตอร์เมื่อเริ่มแรก และได้รับพระราชทานบรรดาศักดิ์เป็นบารอนริเวอร์สโดยสมเด็จพระเจ้าเฮนรีที่ 6 ต่อมาก็มาเปลี่ยนข้างไปเข้าข้างฝ่ายยอร์คเมื่อเห็นว่าฝ่ายแลงคาสเตอร์มีทีท่าว่าจะเสียเปรียบ เมื่อลูกสาวเอลิซาเบธ วูดวิลล์เสกสมรสกับสมเด็จพระเจ้าเอ็ดเวิร์ดที่ 4 ริชาร์ดก็ได้รับพระราชทานบรรดาศักดิ์เป็นเอิร์ลริเวอร์ส ซึ่งเป็นการสร้างความไม่พอใจให้แก่กลุ่มขุนนางเก่าโดยเฉพาะริชาร์ด เนวิลล์ เอิร์ลแห่งวอริคที่ 16 เมื่อต้นปี ค.ศ. 1468 อสังหาริมทรัพย์ของเอิร์ลริเวอร์สก็ถูกปล้นทำลายโดยฝ่ายวอริค สงครามที่เกิดขึ้นในปีต่อมาก็เป็นสงครามเพื่อการทำลายตระกูลวูดวิลล์ หลังจากยุทธการเอ็ดจโคทมัวร์เมื่อวันที่ 26 กรกฎาคม ค.ศ. 1469 ริชาร์ดและลูกชายคนที่สองก็ถูกจับ พิจารณาโทษ และประหารชีวิต
ภาษาจรู

ภาษาจรู (Chru) หรือภาษาจูรู ภาษากรู มีผู้พูดในเวียดนามทั้งสิ้น 14,978 คน (พ.ศ. 2542) ในจังหวัดลัมดอง และจังหวัดบิญ ถ่วน มีผู้พูดในสหรัฐและฝรั่งเศสด้วย ส่วนใหญ่ผู้พูดภาษานี้จะพูดภาษาเวียดนามได้ด้วย จัดอยู่ในตระกูลภาษาออสโตรนีเซียน ภาษากลุ่มมาลาโย-โพลีเนเซีย สาขามาเลย์อิก สาขาย่อยอาเจะฮ์-จาม
ภาษาปะโกะฮ์

ภาษาปะโกะฮ์ มีผู้พูดทั้งหมด 29,224 คน พบในเวียดนาม 16,000 คน (พ.ศ. 2545) ในจังหวัดกว๋างจิ พบในลาว 13,224 คน (พ.ศ. 2538) ที่แขวงสาละวัน แขวงสุวรรณเขต จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู คำว่า Koh ในภาษาปะโกะฮ์หมายถึงภูเขา ผู้พูดภาษาปะโกะฮ์ส่วนใหญ่อาศัยอยู่ในภาคกลางของประเทศลาว และภาคกลางของประเทศเวียดนาม ภาษานี้กำลังมีการเปลี่ยนแปลงอย่างมาก โดยได้รับอิทธิพลจากภาษาเวียดนาม
หอนาฬิกาซัปโปโระ

หอนาฬิกาซัปโปโระ เป็นสถานที่ท่องเที่ยวซึ่งเป็นอาคารที่สร้างขึ้นจากไม้ ตั้งอยู่ในเขตชูโอ เมืองซัปโปโระ เมืองใหญ่ที่สุดของจังหวัดฮกไกโด ทางตอนเหนือของประเทศญี่ปุ่น ออกแบบด้วยศิลปะแบบอเมริกัน เป็นอาคารทรงตะวันตกแห่งหนึ่งในจำนวนน้อยที่หลงเหลืออยู่ในเมืองนี้ เป็นที่รู้จักในฐานะสัญลักษณ์ของเมือง และเป็นที่สนใจของนักท่องเที่ยวทั้งในและต่างประเทศแทบทุกคน ซึ่งนาฬิกาบนหอยังคงเดินอย่างเที่ยงตรง และมีเสียงระฆังในทุกชั่วโมง
ประวัติ.
หอนาฬิกาแห่งนี้ สร้างขึ้นเมื่อปี พ.ศ. 2421 เป็นส่วนหนึ่งของอาคารเรียนภายในวิทยาลัยการเกษตรซัปโปโระ (ปัจจุบันคือมหาวิทยาลัยฮกไกโด) ซึ่งยังคงหลงเหลืออยู่ เป็นอาคารกลุ่มแรกที่สร้างขึ้นในเมืองนี้ และเป็นหลังเดียวที่ยังคงตั้งอยู่จนถึงปัจจุบัน ส่วนนาฬิกาเป็นของบริษัท อี.โฮเวิร์ด แอนด์ โค นครบอสตัน รัฐแมสซาชูเซตส์ สหรัฐอเมริกา ได้รับการติดตั้งเมื่อเดือนกรกฎาคม พ.ศ. 2424
ต่อมา เมื่อปี พ.ศ. 2511 หอนาฬิกาแห่งนี้ ได้รับการขึ้นทะเบียนเป็นสมบัติทางวัฒนธรรมที่สำคัญของญี่ปุ่น และในปี พ.ศ. 2552 ได้รับการประกาศให้เป็นมรดกทางวิศวกรรมเครื่องกลของญี่ปุ่นด้วย ในปัจจุบัน หอนาฬิกาแห่งนี้ เป็นที่ตั้งพิพิธภัณฑ์แสดงประวัติของเมือง และความเป็นมาของวิทยาลัยเกษตรซัปโปโระ โดยเปิดให้เข้าชมตลอดทั้งปี ยกเว้นวันอาทิตย์ และเทศกาลปีใหม่ สำหรับบัตรผ่านประตูของผู้ใหญ่ มีราคา 200 เยน ส่วนผู้เข้าชมเป็นหมู่คณะ สามารถรับส่วนลดค่าเข้าชมได้
วิระ บำรุงศรี

พันตำรวจโท วิระ บำรุงศรี ชื่อเล่น แดง (22 กันยายน พ.ศ. 2505 -) สารวัตร สำนักงานกำลังพล สำนักงานตำรวจแห่งชาติ ปฏิบัติงานกองอำนวยการรักษาความมั่นคงภายในราชอาณาจักร ปัจจุบันเกษียณอายุราชการแล้ว เป็นนักร้องชายชาวไทย มีชื่อเสียงในฐานะสมาชิกวงเยื่อไม้ ซึ่งนำเพลงเก่าทั้งสุนทราภรณ์และนักร้องท่านอื่นมาขับร้องร่วมกับอรวี สัจจานนท์ รวมถึงประสบความสำเร็จในนามมะลิลา บราซิลเลี่ยน 
ประวัติ.
เกิดที่อำเภอชุมแสง จังหวัดนครสวรรค์ จบการศึกษาระดับปริญญาตรีจากวิทยาลัยการสาธารณสุขสิรินธร จังหวัดพิษณุโลก และจบการศึกษาปริญญาโทจากมหาวิทยาลัยรามคำแหง และระดับปริญญาเอก ด้านดุริยางคศิลป์ มหาวิทยาลัยมหาสารคาม วิระประสบความสำเร็จสูงสุดกับวงมะลิลาฯ กับบทเพลง "ปลายฟ้า" นอกจากนี้ยังมีผลงานบันทึกเพลงลูกทุ่งอีกด้วย วิระสามารถขับร้องเพลงได้ทุกแนวทั้งสุนทราภรณ์ เพลงลูกกรุง สตริง และลูกทุ่ง มีผลงานออกมาหลายสิบชุด วิระเป็นนายตำรวจประจำกองสวัสดิการ สำนักงานกำลังพล สำนักงานตำรวจแห่งชาติ ตำแหน่งสารวัตรหัวหน้าแผนกดุริยางค์ ปัจจุบัน เกษียณอายุราชการแล้ว และยังคงร้องเพลงตามงานคอนเสิร์ตและปรากฏตัวต่อสาธารณชนอยู่อย่างต่อเนื่อง
วิลเลียม เฮสติงส์ บารอนเฮสติงส์ที่ 1

วิลเลียม เฮสติงส บารอนเฮสติงสที่ 1  (ราว ค.ศ. 1431 - 13 มิถุนายน ค.ศ. 1483) วิลเลียม เฮสติงสเป็นขุนนางชาวอังกฤษผู้มีบทบาทในสงครามดอกกุหลาบผู้มีอำนาจสูงสุดในรัชสมัยของสมเด็จพระเจ้าเอ็ดเวิร์ดที่ 4 เมื่อพระเจ้าเอ็ดเวิร์ดที่ 4 เสด็จสวรรคตเฮสติงสก็หันไปสนับสนุนดยุคแห่งกลอสเตอร์ในการเป็นปฏิปักษ์ต่อพระราชินีหม้ายเอลิซาเบธ วูดวิลล์และพระญาติพระวงศ์ของพระองค์ แต่เฮสติงสไม่สนับสนุนความคิดของดยุคแห่งกลอสเตอร์ที่จะชิงราชบัลลังก์จากพระราชนัดดาสมเด็จพระเจ้าเอ็ดเวิร์ดที่ 5 ดยุคแห่งกลอสเตอร์จึงกำจัดเฮสติงส
เอ็ดเวิร์ด แพลนทาเจเน็ท เอิร์ลแห่งวอริคที่ 17

เอ็ดเวิร์ด แพลนทาเจเน็ท เอิร์ลแห่งวอริคที่ 17  (25 กุมภาพันธ์ ค.ศ. 1475 - 28 พฤศจิกายน ค.ศ. 1499) เอ็ดเวิร์ดเป็นบุตรของจอร์จ แพลนทาเจเน็ท ดยุคแห่งแคลเรนซ์ที่ 1 และอิสซาเบลลา แพลนทาเจเน็ท ดัชเชสแห่งแคลเรนซ์ และเป็นผู้อาจจะมีสิทธิในราชบัลลังก์อังกฤษทั้งในรัชสมัยของสมเด็จพระเจ้าริชาร์ดที่ 3 และ สมเด็จพระเจ้าเฮนรีที่ 7
เอิร์ลแห่งวอริก

เอิร์ลแห่งวอริก  เป็นตำแหน่งขุนนางสืบตระกูลอันมีเกียรติและมีอำนาจมากที่สุดตำแหน่งหนึ่งในเกาะอังกฤษที่ก่อตั้งขึ้นด้วยกันทั้งหมดสี่ครั้ง การก่อตั้งครั้งแรกก่อตั้งในปี ค.ศ. 1088 และเป็นตำแหน่งที่มักจะมีความสัมพันธ์กับปราสาทวอริก เอิร์ลแห่งวอริกคนแรกคือเฮนรีเดอโบมอนท์ เอิร์ลแห่งวอริกที่ 1 เพื่อเป็นรางวัลในการสนับสนุนสมเด็จพระเจ้าวิลเลียมที่ 2 แห่งอังกฤษในการต่อต้านการกบฏ ค.ศ. 1088
ผู้ดำรงบรรดาศักดิ์.
เอิร์ลแห่งวอริกก่อตั้งครั้งที่ 4 (ค.ศ. 1759) และ เอิร์ลบรุค (ค.ศ. 1746).
ทายาทผู้มีสิทธิโดยตรงคือบุตรชายของผู้ถือตำแหน่งปัจจุบัน ชาร์ลส์ ฟุลค เชสเตอร์ เกรวิลล์, ลอร์ดบรุค (เกิด ค.ศ. 1982)
ภาษามลายูมาเลเซีย

ภาษามลายูมาเลเซีย , ภาษามลายูมาตรฐาน , ภาษามาเลเซีย  หรือเรียกสั้น ๆ ว่า ภาษามลายู เป็นรูปแบบมาตรฐานของภาษามลายูที่ใช้ในประเทศมาเลเซียรวมทั้งในประเทศสิงคโปร์และประเทศบรูไน (ตรงข้ามกับวิธภาษามลายูมาตรฐานที่ใช้ในประเทศอินโดนีเซียซึ่งเรียกว่าภาษาอินโดนีเซีย) ภาษามลายูมาเลเซียเป็นรูปแบบมาตรฐานของภาษามลายูถิ่นยะโฮร์-รีเยา ประชากรมาเลเซียจำนวนมากพูดภาษานี้ได้ แต่ส่วนใหญ่จะเรียนรู้ภาษามลายูถิ่นหรือภาษาพื้นเมืองอื่นก่อน ภาษามลายูเป็นวิชาบังคับวิชาหนึ่งในโรงเรียนระดับประถมศึกษาและมัธยมศึกษาของมาเลเซีย
ระบบการเขียน.
กฎหมายกำหนดให้อักษรของภาษามลายูมาเลเซียเป็นอักษรละติน หรือรู้จักกันในภาษามลายูว่า รูมี (อักษรโรมัน) โดยจะต้องไม่กำหนดให้ใช้อักษรอาหรับที่มีชื่อว่า ยาวี (หรืออักษรมลายู) เพื่อจุดประสงค์ดังกล่าว อักษรรูมีมีสถานะใช้งานอย่างเป็นทางการ ในขณะเดียวกันก็มีความพยายามรักษาและฟื้นฟูการใช้งานอักษรยาวีในประเทศมาเลเซียอักษรยาวี อย่างไรก็ตาม อักษรละตินเป็นอักษรที่ใช้งานกันมากที่สุด ทั้งในเชิงทางการและไม่ทางการ
คำยืม.
ภาษามลายูมาเลเซียมีคำยืมส่วนใหญ่มาจากภาษาสันสกฤต, ทมิฬ, ฮินดูสตานี, เปอร์เซีย, โปรตุเกส, ดัตช์, กลุ่มภาษาจีน, อาหรับ และอังกฤษ ภาษามลายูมาเลเซียสมัยใหม่ยังได้รับอิทธิพลทางคำศัพท์จากภาษาอินโดนีเซีย ส่วนใหญ่มาจากละคร ละครโทรทัศน์ และดนตรีอินโดนีเซีย
เฟธเลส

Faithless เป็นวงดนตรีแนวแดนซ์สไตล์อีเลคโทรนิก้า ทริป-ฮอป และ แทรนซ์ เฟธเลส ได้ก่อตั้งวงตั้งแค่ปี 1995 โดย ซิสเตอร์ บลิส แม็กซี่ แจ๊ส และ โรลโล้ เฟธเลส ก็ยังมีซิงเกิลฮิตอย่าง Insomnia", "God Is A DJ" and "We Come 1"
ฟังก์ชันเอกลักษณ์

ฟังก์ชันเอกลักษณ์  หรือ การแปลงเอกลักษณ์  คือฟังก์ชันที่คืนค่าออกมาเป็นค่าเดิมจากอาร์กิวเมนต์ที่ใส่เข้าไป มีความหมายเหมือนกับ "f" ("x") = "x"
นิยาม.
กำหนดให้ "M" เป็นเซตเซตหนึ่ง ฟังก์ชันเอกลักษณ์ "f" บน "M" นิยามโดยฟังก์ชันที่มีโดเมนและโคโดเมนเป็น "M" ซึ่งทำให้
"f" ("x") = "x" สำหรับทุกสมาชิก "x" ใน "M"
ฟังก์ชันเอกลักษณ์บน "M" เขียนแทนด้วยสัญลักษณ์ id"M" หรือ 1"M"
ในทฤษฎีเซต ฟังก์ชันถูกนิยามเป็นความสัมพันธ์ทวิภาคชนิดหนึ่ง ฟังก์ชันเอกลักษณ์จึงเป็นความสัมพันธ์เอกลักษณ์ หรือ "เส้นทแยงมุม" ของ "M"
สมบัติ.
ถ้าให้ "f" : "M" → "N" เป็นฟังก์ชันใด ๆ เราจะได้ว่า
"f" ∘ id"M"  =  "f"  =  id"N" ∘ "f"
สัญลักษณ์ ∘ คือการประกอบของฟังก์ชัน หรือจะกล่าวให้เจาะจงก็คือ id"M" เป็นสมาชิกเอกลักษณ์ของโมนอยด์ของฟังก์ชันทั้งหมดจาก "M" ไปยัง "M"
และเนื่องจากสมาชิกเอกลักษณ์ของโมนอยด์จะมีเพียงหนึ่งเดียว เราอาจสามารถนิยามในแนวทางนี้ว่าฟังก์ชันเอกลักษณ์บน "M" คือสมาชิกเอกลักษณ์ก็ได้ ซึ่งนิยามเช่นนี้ได้ขยายแนวคิดไปสู่สัณฐานเอกลักษณ์ (identity morphism) ในทฤษฎีหมวดหมู่ ที่ซึ่งอันตรสัณฐาน (endomorphism) ของ "M" ไม่จำเป็นต้องเป็นฟังก์ชัน
กิ้งก่าแผงคอ

กิ้งก่าแผงคอ  สัตว์เลื้อยคลานประเภทกิ้งก่าชนิดหนึ่ง มีชื่อวิทยาศาสตร์ว่า "Chlamydosaurus kingii" เป็นกิ้งก่าเพียงชนิดเดียวในสกุล "Chlamydosaurus" 
ลักษณะ.
มีรูปร่างเหมือนกิ้งก่าทั่วไป สีลำตัวเป็นสีน้ำตาลเขียว มีจุดเด่นก็คือ มีแผงคอที่สามารถแผ่ออกได้กว้างครอบหัวเวลาตกใจหรือขู่ศัตรู อีกทั้งยังสามารถวิ่งได้ด้วยขาหลังเพียง 2 ขาด้วยความเร็ว เมื่อหนีศัตรู มีนิ้วทั้งหมด 5 นิ้ว มีเล็บแหลมคม หางเรียวยาว 
มีความยาวประมาณ 25 เซนติเมตร โตเต็มที่ในธรรมชาติ 35 เซนติเมตร พบกระจายพันธุ์อยู่ในทะเลทรายทางตอนเหนือของประเทศออสเตรเลีย, ปาปัวนิวกินี กิ้งก่าแผงคอใช้ชีวิตกว่าร้อยละ 90 อยู่บนต้นไม้ โดยเกาะอยู่นิ่ง ๆ ตามลำต้นหรือกิ่งต้นไม้ แต่จะหาอาหารซึ่งเป็นแมลงบนพื้นกินเท่านั้น โดยสามารถมองเห็นอาหารจากบนต้นไม้ได้ไกลถึง 3 เมตร โดยการอยู่บนต้นไม้ทำไปเพื่อหลบหลีกศัตรู เมื่อพบศัตรูหรือสิ่งมาคุกคามแล้ว จะวิ่งหนีขึ้นต้นไม้และจะเกาะอยู่นิ่ง ๆ ทำตัวให้ลีบเล็กที่สุดและปรับเปลี่ยนสีให้กลมกลืนกับสภาพแวดล้อม
กิ้งก่าแผงคอจัดเป็นกิ้งก่าชนิดหนึ่งที่มีเอกลักษณ์เฉพาะตัวที่น่าสนใจ จึงนิยมเลี้ยงเป็นสัตว์เลี้ยงของผู้ที่ชื่นชอบการเลี้ยงสัตว์เลื้อยคลานหรือสัตว์แปลก ๆ รวมทั้งเคยมีการสร้างเป็นตัวละครในภาพยนตร์ต่าง ๆ ด้วย เช่น กิ้งก่ากายสิทธิ์ ในภาพยนตร์ไทยเรื่อง "กิ้งก่ากายสิทธิ์" เมื่อปี พ.ศ. 2528 จากการสร้างสรรค์ของ สมโพธิ แสงเดือนฉาย หรือ ไดโนเสาร์ชนิด ไดโลโฟซอรัส (Dilophosaurus) ในเรื่อง "Jurassic Park" เมื่อปี พ.ศ. 2536 ที่สามารถแผ่แผงคอและพ่นพิษได้ใส่เหยื่อ
บทบาท.
กิ้งก่าแผงคอนี้นยังเคยเป็นหนึ่งในแมสคอทประจำการแข่งขันกีฬาพาราลิมปิก 2000 ที่จัดภายหลังโอลิมปิก 2000 ที่ออสเตรเลียด้วย โดยแมสคอทตัวนี้มีชื่อว่า "ลิซซี่" (Lizzie)
ยุทธการเฮ็ดจลีย์มัวร์

ยุทธการเฮ็ดจลีย์มัวร์  เป็นยุทธการในสงครามดอกกุหลาบ ที่เกิดขึ้นเมื่อวันที่ 25 เมษายน ค.ศ. 1464 ที่เฮ็ดจลีย์มัวร์ในมณฑลนอร์ทธัมเบอร์แลนด์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยเฮนรี โบฟอร์ท ดยุคแห่งซัมเมอร์เซ็ทที่ 3 และฝ่ายราชวงศ์ยอร์คที่นำโดยจอห์น เนวิลล์ มาร์ควิสแห่งมองตากิวที่ 1 ผลของยุทธการครั้งนี้ยอร์คเป็นฝ่ายได้รับชัยชนะ
ยุทธการเฮ็กแซม

ยุทธการเฮ็กแซม  เป็นยุทธการในสงครามดอกกุหลาบ ที่เกิดขึ้นเมื่อวันที่ 15 พฤษภาคม ค.ศ. 1464 ที่เฮ็กแซมในมณฑลนอร์ทธัมเบอร์แลนด์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยเฮนรี โบฟอร์ท ดยุคแห่งซัมเมอร์เซ็ทที่ 3 และฝ่ายราชวงศ์ยอร์คที่นำโดยจอห์น เนวิลล์ มาร์ควิสแห่งมองตากิวที่ 1 ผลของยุทธการครั้งนี้ยอร์คเป็นฝ่ายได้รับชัยชนะ ยุทธการครั้งนี้เป็นการต่อต้านครั้งใหญ่ครั้งสุดท้ายของฝ่ายแลงคาสเตอร์ในระหว่างรัชสมัยของสมเด็จพระเจ้าเอ็ดเวิร์ดที่ 4
ยุทธการลูส-โคทฟิล์ด

ยุทธการลูส-โคทฟิล์ด  เป็นยุทธการในสงครามดอกกุหลาบ ที่เกิดขึ้นเมื่อวันที่ 12 มีนาคม ค.ศ. 1470 ใกล้เอ็มพิงแงมในรัทแลนด์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยโรเบิร์ต เวลล์ส บารอนวิลเลอบีเดอเอเรสบีที่ 8 และฝ่ายราชวงศ์ยอร์คที่นำโดยสมเด็จพระเจ้าเอ็ดเวิร์ดที่ 4 แห่งอังกฤษ ผลของยุทธการครั้งนี้ยอร์คเป็นฝ่ายได้รับชัยชนะ
ยุทธการที่บาร์เนต

ยุทธการบาร์เน็ต  เป็นยุทธการในสงครามดอกกุหลาบ ที่เกิดขึ้นเมื่อวันที่ 14 เมษายน ค.ศ. 1471 เหนือบาร์เน็ตเหนือลอนดอนในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยริชาร์ด เนวิลล์ เอิร์ลแห่งวอริคที่ 16 และฝ่ายราชวงศ์ยอร์คที่นำโดยสมเด็จพระเจ้าเอ็ดเวิร์ดที่ 4 ผลของยุทธการครั้งนี้ยอร์คเป็นฝ่ายได้รับชัยชนะ
ยุทธการแซนด์วิช (ค.ศ. 1460)

ยุทธการแซนด์วิช (ค.ศ. 1460)  เป็นปะทะกันในสงครามดอกกุหลาบ ที่เกิดขึ้นในเดือนมกราคม ค.ศ. 1460 ที่หน้าเมืองเมืองแซนด์วิช เค้นท์ในอังกฤษ เป็นการต่อสู้ทางทะเลระหว่างกองทัพของฝ่ายราชวงศ์แลงคาสเตอร์ และฝ่ายราชวงศ์ยอร์คที่นำโดยริชาร์ด เนวิลล์ เอิร์ลแห่งวอริคที่ 16 ผลของยุทธการครั้งนี้ยอร์คเป็นฝ่ายได้รับชัยชนะ
อามัตสึมิกาโบชิ

อามัตสึมิกาโบชิ  หรือ อาเมะ โนะ คางาเซโอะ  เป็นเทพเจ้าในตำนานของญี่ปุ่น โดยเป็นเทพแห่งดวงดาวและความชั่วร้าย
ต้นกำเนิด.
อามัตสึมิกาโบชิป็นเทพที่ไม่ได้รับการกล่าวถึงในโคจิกิ แต่ปรากฏในนิฮงโชกิและเป็นเทพลึกลับตนหนึ่งในตำนานของญี่ปุ่น มีทฤษฎีว่าเดิมทีนั้นอามัตสึมิกาโบชิป็นเทพแห่งดวงดาวที่มีการนับถือแถบจังหวัดอิบารากิในปัจจุบัน ก่อนจะถูกผนวกเข้าในศาสนาชินโต
นักปราชญ์ฮิระตะ อะสึตะเนะได้ออกความเห็นว่าชื่อของมิกาโบชินั้น คำว่า "มิกะ" อาจจะมาจากคำว่า "อิกะ" (ปลาหมึก) และอามัตสึมิกาโบชิน่าจะหมายถึงดาวศุกร์ โดยคำว่า "คางา" ในชื่อ อาเมะโนะคางาเซโอะ หมายถึงเจิดจรัส
มิกาโบชิเป็นเทพที่ไม่ปรากฏเป็นมนุษย์อย่างเทพอื่น ๆ กล่าวว่าอามัตสึมิกาโบชินั้นเป็นสิ่งไร้รูปร่างซึ่งเดิมทีอยู่อย่างโดดเดี่ยวเมื่อครั้งที่จักรวาลมีแต่ความมืดอันว่างเปล่า จนกระทั่งได้เกิดความปั่นป่วนซึ่งได้เกิดเป็นชีวิตและเวลา ก่อนจะมีเทพเจ้าและมนุษย์ในที่สุด มิกะโบะชินั้นแม้จะแตกสลายไปพร้อมกันนั้น แต่ก็ยังอยู่ในจิตใจของทุกชีวิตและเป็นต้นกำเนิดของความรู้สึกต่าง ๆ
ในลัทธิชินโตนั้น มิกาโบชินั้นเป็นแรงผลักดันทางจิตใจซึ่งถ้าไม่ควบคุมให้ดีก็จะกลายเป็นความคิดชั่วร้าย เช่น ความรักจะกลายเป็นความหึงหวงหรือคลั่งไคล้ ในแง่นี้ มิกาโบชินับว่าคล้ายกับมารในศาสนาอื่น ๆ นอกจากนั้น เหล่าปีศาจและอสูรกายในธรรมชาติ รวมถึงวิญญาณที่ยังติดอยู่ในโลกมนุษย์เพราะความรู้สึก เช่น อาฆาตแค้น นั้นก็เป็นเพราะมิกาโบชิ
ซึ่งอามัตสึมิกาโบชินั้นเป็นความมืดที่เกิดมาพร้อมกับจักรวาลตัวมันต้องการจักรวาลที่เต็มไปด้วยความมืดมิด แต่โดนเทพทั้งหกผนึกไว้
ปฐมภูมิเทพ 5 พระองค์.
ญี่ปุ่นเชื่อมาแต่โบราณและบันทึกไว้ในคัมภีร์หรือบันทึกประวัติศาสตร์โบราณ 2 เล่มที่มีชื่อเรียกว่า “โคจิกิ (kojiki)” (บันทึกเรื่องราวโบราณ) หรือ “นิฮอน โชกิ (Nihon Shoki)” (บันทึกประวัติศาสตร์ญี่ปุ่น) ที่เกิดขึ้นภายหลัง โคจิกิ  ประมาณ 8 ปี บันทึกทั้ง 2 เล่มนี้ล้วนแต่เล่าถึงการสร้างประเทศญี่ปุ่นขึ้นว่า พระเจ้า ที่ชาวญี่ปุ่นเรียกว่า “คามิ (kami)” นั้นเป็นผู้สร้างญี่ปุนและเผ่าพันธุ์ชาวญี่ปุ่นขึ้น ตามตำนานกล่าวว่า หลังจากจักรวาลซึ่งอยู่ในสภาพที่ไร้รูปแบบ ไร้สภาวะ มืดมิด และเงียบสบมาเป็นวลานาน ก็เกิดเสียงดังสะท้านขึ้น เกิดการเคลื่อนไหวของบางสิ่งบางอย่าง จากนั้นจึงมีแสงสว่างปรากฏขึ้น และเกิดกลุ่มเมฆหมอกรวมตัวขึ้นที่เบื้องบนจักรวาลกลายเป็น “สวรรค์” หรือ “เทน (Ten)” ส่วนสะสารบางอย่างที่ลอยอยู่เบื้องล่างก็รวมตัวกันกลายเป็น “โลก” หรือ “ชิ (Chi)” เมื่อสวรรค์ถูกสร้างขึ้น จึงสถิตด้วย 3 ปฐมเทพ คือ
และต่อมาก็ปรากฏเทพเจ้าอีก 2 พระองค์ คือ
เทพเจ้าทั้ง 5 พระองค์นี้ถือเป็นเทพสูงสุดตามความเชื่อของชาวญี่ปุ่นโบราณ หรือ โคโตอมัตสึคามิ (Kotoamatsukami) และถือเป็นเผ่าพงศ์เทพ รุ่นแรกผู้สร้างสรรพสิ่งขึ้น โดยเป็นเทพที่เป็นเอกเพศ หรือไม่มีการแบ่งเพศแต่อย่างใดในรุ่นนี้ และเป็นเทพที่ไร้รูปไร้ตัวตนแฝงเร้นกายอยู่ในอากาศธาตุ จึงไม่มีผู้ใดสามารถเห็นพระองค์ได้ สถิต ณ ดินแดนสวรรค์ที่เรียกว่า “ทาคามะกา-ฮาระ (Takamagahara)”
สำหรับเทพรุ่นต่อมาภายหลังจากกำเนิดสวรรค์กับโลกขึ้นแล้วก็คือรุ่นที่เรียกว่า คามิโยะนานาโยะ (Kamiyonanayo) เทพรุ่นที่สองนี้ สององค์ แรกเป็นเทพเอกเพศเช่นเดียวกัน แต่นับจากลำดับที่ 3 เป็นต้นมาจะเป็นเทพ ชายหญิงคู่กันมีอีก 5 ลำดับวงศ์ด้วยกัน เทพเอกเพศ 2 ลำดับแรกนั้นคือ
ส่วนอีก 5 ลำดับวงศ์ซึ่งปรากฏเป็นคู่เทพและเทพีคือ
โดเมน (ฟังก์ชัน)

โดเมน  ของฟังก์ชัน คือเซตของอาร์กิวเมนต์ที่ป้อนลงในฟังก์ชันซึ่งได้นิยามไว้แล้ว ตัวอย่างเช่น โดเมนของฟังก์ชันโคไซน์คือจำนวนจริงทั้งหมด ในขณะที่โดเมนของฟังก์ชันรากที่สองคือจำนวนใด ๆ ที่มากกว่าหรือเท่ากับ 0 เท่านั้น (ซึ่งกรณีทั้งสองไม่รวมจำนวนเชิงซ้อน) สำหรับการนำเสนอฟังก์ชันด้วยกราฟในระบบพิกัดคาร์ทีเซียน "x-y" โดเมนคือช่วงบนแกน "x" ที่กราฟครอบคลุม หรือเรียกว่า "พิกัดที่หนึ่ง" (abscissa)
นิยาม.
กำหนดให้ฟังก์ชัน "f" : "X" → "Y" หมายความว่าเซต "X" ซึ่งเป็นค่าป้อนเข้าคือโดเมนของ "f" และเซต "Y" ก็คือโคโดเมนของ "f"
ส่วนเรนจ์ของ "f" คือเซตของผลลัพธ์ทั้งหมดที่ออกมาจากฟังก์ชัน "f" นั่นคือเซต { "f" ("x") : "x" ∈ "X" } เรนจ์จึงสามารถเป็นเซตเดียวกับโคโดเมน หรือเป็นเซตย่อยของโคโดเมนก็ได้ ซึ่งเรนจ์จะมีขนาดเล็กกว่าโคโดเมนถ้า "f" ไม่เป็นฟังก์ชันทั่วถึง (surjective function)
ฟังก์ชันที่นิยามไว้อย่างดี จะจับคู่สมาชิกทุกตัวของโดเมนเข้ากับสมาชิกของโคโดเมน สมมติว่ามีฟังก์ชัน "f" ที่นิยามโดย
"f" ("x") = 1 / "x"
ไม่มีผลลัพธ์สำหรับ "f" (0) (ดูเพิ่มที่ การหารด้วยศูนย์) ดังนั้นเซตของจำนวนจริง R จึงไม่สามารถเป็นโดเมนของฟังก์ชันนี้ ในกรณีนี้ฟังก์ชันจะต้องนิยามว่าโดเมนเป็น R \ {0} หรือเพิ่มเงื่อนไขเมื่อ "x" เป็น 0 อย่างใดอย่างหนึ่ง ถ้าเราขยายบทนิยามของ "f" ให้เป็นดังนี้
"f" ("x") = 1 / "x" ; เมื่อ "x" ≠ 0
"f" ("0") = 0
ฟังก์ชันนี้จึงจะให้ผลสำหรับจำนวนจริงทุกค่าที่ป้อนเข้า และมีโดเมนเป็น R
ฟังก์ชันใด ๆ สามารถจำกัดลดทอนโดเมนลงไปเป็นเซตย่อยของมันได้ เช่นฟังก์ชัน "g" : "A" → "B" เราสามารถจำกัดเซต "A" ลงไปเป็นเซต "S" (โดยที่ #เปลี่ยนทาง) จะได้ว่า #เปลี่ยนทาง 
โดเมนของฟังก์ชันบางส่วน.
การใช้งานทางคณิตศาสตร์ในปัจจุบัน ได้กำหนดความหมายของโดเมนของฟังก์ชันบางส่วนไว้แตกต่างกัน นักคณิตศาสตร์ส่วนใหญ่ รวมทั้งผู้ที่ศึกษาทฤษฎีเวียนเกิด ให้ความหมาย "โดเมนของ "f"" เป็นเซตของค่า "x" ทั้งหมดที่ "f" ("x") ได้นิยามไว้ แต่นักคณิตศาสตร์บางท่าน และผู้ที่ศึกษาทฤษฎีหมวดหมู่ พิจารณาว่าโดเมนของฟังก์ชัน "f" : "X" → "Y" ก็ยังคงเป็น "X" โดยไม่คำนึงถึงว่า "f" ("x") จะมีผลลัพธ์สำหรับทุกค่า "x" ใน "X" หรือไม่
โอวิแรปเตอร์

โอวิแรปเตอร์ มีหงอนเป็นเอกลักษณ์ ยาว 2 เมตร ส่วนสูงประมาณหัวเข่าของผู้ใหญ่ที่โตเต็มไวแล้ว พบที่มองโกเลีย มีการค้นพบฟอสซิลของมันอยู่กับลูกในรังของมัน ในท่ากกไข่ หลายชุด เป็นหลักฐานที่ระบุว่ามันเป็นไดโนเสาร์ที่เลี้ยงลูกของมันอย่างดี ฟอสซิลในท่ากกไข่ของโอวิแรปเตอร์ ตัวนั้นอาจตายตอนมีพายุทรายพัดมา พบในชั้นหินของยุคครีเทเซียส ช่วงเวลา 90-85 ล้านปี
สกาแล็กซี่

สกาแล็กซี่ (Skalaxy) วงดนตรีแนวสกา ร็อก สัญชาติไทย ที่มีผลงานที่เป็นที่รู้จักอย่างเพลง "ดื่ม" "Jigsaw" และเพลง "What ska is?" ปัจจุบันสังกัดค่ายแมดแคทซ์
ประวัติ.
สกาแล็กซี่ ประกอบไปด้วยสมาชิก 4 คน คือ ตั้ม - เอกจิต สรรเสริญ (ร้องนำ) เล็ก - ยศพล สิงห์สุวงศ์ (กีตาร์) อาร์ต - นราธิป งามสมพล (เบส) และมอส - สมชาย ป้อมคำ (กลอง) ในปี พ.ศ. 2543 เริ่มออกอัลบั้มเพลงแรกกับค่ายเพลงหัวลำโพงริดดิม ในชื่ออัลบั้ม "Look" ก่อนที่จะย้ายค่ายมาสังกัดกับค่ายจีเอ็มเอ็ม แกรมมี่ พร้อมกับผลงานเพลงอัลบั้มที่สองในชื่อ "Ready to Drink" หลังจากนั้น 2 ปี ก็มีผลงานอัลบั้มที่สามตามมาในชื่อ "จิกซอว์" (Jigsaw) และอัลบั้มที่สี่ "Original" ในปี พ.ศ. 2549
จิตตปัญญาศึกษา

ศาสตราจารย์ประเวศ วะสี ได้ให้แนวคิดเรื่องจิตตปัญญาศึกษาว่า จิตตปัญญาศึกษา คือ การศึกษาที่ทำให้เข้าใจด้านในของตัวเอง รู้ตัว เข้าถึงความจริง ทำให้เปลี่ยนมุมมองเกี่ยวกับโลกและผู้อื่น เกิดความเป็นอิสระ ความสุข ปัญญา และความรักอันไพศาลต่อเพื่อนมนุษย์และสรรพสิ่ง หรืออีกนัยหนึ่ง เกิดความเป็นมนุษย์ที่สมบูรณ์ โดยเน้นการศึกษาจากการปฏิบัติ เช่น จากการทำงานศิลปะ โยคะ ความเป็นชุมชน การเป็นอาสาสมัครเพื่อสังคม สุนทรียสนทนา การเรียนรู้จากธรรมชาติ และจิตตภาวนา เป็นต้น
ที่มาของจิตตปัญญาศึกษา.
ด้วยข้อจำกัดของการศึกษา และการเรียนรู้ ทั้งวิชาความรู้มาตรฐาน และวิชาความรู้ชั้นสูง ที่มุ่งเน้นการเรียนรู้เรื่องต่างๆ อันเป็นเรื่องนอกตัว แม้มีความจำเป็น แต่เมื่อขาดการเรียนรู้เรื่องในตัวก็ขาดความสมบูรณ์ในตัวเอง เอียงข้าง แยกส่วน จนมิอาจเชื่อมโยงกับความเป็นจริง เกิดความบีบคั้น ทั้งในตัวเองและระหว่างกันในสังคม เป็นต้นเหตุของปัญหาต่างๆ ในสังคมจนเกิดวิกฤติ
กุญแจแห่งอนาคตของมนุษยชาติจึงอยู่ที่การเรียนรู้เพื่อที่จะเปลี่ยนแปลงขั้นพื้นฐาน (Transformative Learning) ทั้งในตัวเอง (Personal Transformation) เชิงองค์กร (Organizational Transformation) และสังคม (Social Transformation) การเคลื่อนไหว ด้านการศึกษาตามแนวทางจิตตปัญญาศึกษาจึงก่อตัวขึ้น โดยภาคีเครือข่ายจิตตปัญญาศึกษา อันเป็นการรวมตัวอย่างไม่เป็นทางการของกลุ่มผู้ที่สนใจในการเข้าร่วมหารือ เพื่อให้เกิดการขับเคลื่อนงานด้านนี้ขึ้นในสังคมไทย 
สมาชิกในเครือข่ายดังกล่าว อาทิ เครือข่ายผู้ทรงคุณวุฒิ พระไพศาล วิสาโล นายแพทย์ประเวศ วะสี ศาสตราจารย์สุมน อมรวิวัฒน์ และจากที่อื่น ๆ ทั้งที่เป็นอาจารย์ในมหาวิทยาลัยมหิดล จุฬาลงกรณ์มหาวิทยาลัย สถาบันอาศรมศิลป์ เสมสิกขาลัย สถาบันการศึกษาสัตยาไส สถาบันขวัญเมือง ศูนย์คุณธรรม สำนักงานกองทุนสนับสนุนการสร้างเสริมสุขภาพ เสถียรธรรมสถาน และมูลนิธิสดศรี-สฤษดิ์วงศ์ จากหลากหลายสาขาวิชา เช่น วิทยาศาสตร์ สังคมศาสตร์ แพทย์ วิศวกรรม การศึกษา ศาสนา สิ่งแวดล้อม ธุรกิจ เป็นต้น จะพัฒนาตัวเองเป็นวิทยากร และอาจารย์ผู้สอนในหลักสูตรปริญญาโท และปริญญาเอก เพื่อสร้างผู้เชี่ยวชาญขึ้นไว้ในสังคมไทย จำนวนมากขึ้นๆ และเป็นกำลังสำคัญที่จะทำให้การศึกษาตามแนวทางจิตตปัญญาศึกษาเกิดขึ้น เป็นส่วนหนึ่งของการศึกษาทั่วไปในหลักสูตรการศึกษาทุกประเภทและทุกระดับ
ภาษาคลาสสิก

ภาษาคลาสสิก  หมายถึง ภาษาเก่าแก่ที่เป็นรากฐานของภาษาอื่น ๆ เช่น ภาษาสันสกฤต ภาษาละติน แม้ปัจจุบันจะไม่ได้มีการใช้สนทนากัน แต่ก็ถือว่ามีคุณค่าในทางวรรณคดี
ภาษามะแล็ง

ภาษามะแล็ง มีผู้พูดทั้งหมด 1,000 คน พบในลาว 800 คน (พ.ศ. 2539) ในแขวงคำม่วน พบในเวียดนาม 200 คน (พ.ศ. 2539) ในจังหวัดกว๋างบิ่ญ และตามแนวชายแดนลาว จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาเหวียต-เหมื่อง สาขาย่อยจื๊ต
พิมพ์ รัตนคุณสาสน์

ดร.พิมพ์ รัตนคุณสาสน์ เป็นกวีอีสาน ที่มีความสามารถในการประพันธ์กลอนลำได้ทุกรูปแบบ จนได้รับยกย่องในนาม พิมพ์กวี ศรีอีสาน และเป็นสามัญชนคนแรกที่ได้รับพระราชทานปริญญาศิลปศาสตรดุษฎีบัณฑิต สาขาวรรณกรรม จากมหาวิทยาลัยขอนแก่น จนมีคำเรียกติดปากคนทั่วไปว่า ดร.พ่อใหญ่พิมพ์
ประวัติ.
เกิดที่ อำเภอโกสุมพิสัย จังหวัดมหาสารคาม บิดาเป็นชาวอุบลราชธานี มารดาเป็นชาวร้อยเอ็ด บรรพชาเป็นสามเณรเมื่ออายุ 17 ปี ที่วัดใต้โกสุม พ.ศ. 2476 อุปสมบทเป็นพระภิกษุต่ออีก 2 พรรษา จึงลาสิกขา 
ผลงาน.
พ.ศ. 2477 นายพิมพ์ ย้ายมาเป็นครูที่โรงเรียนบ้านหนองผือ จังหวัดขอนแก่น และได้เรียนกลอนลำ โดยใช้นามปากกาว่า "วอน วรรัตน์" ซึ่งในขณะนั้นมีอายุได้ 23 ปี นับว่าเป็นคนหนุ่มที่ประสบความสำเร็จจากอายุ 23 - 72 ปี เป็นเวลาเกือบครึ่งศตวรรษที่พ่อใหญ่พิมพ์ เป็น "ครู" ของหมอลำหลายต่อหลายคน งานประพันธ์เป็นร้อย ๆ ชิ้น ผลงานประพันธ์หลายชิ้นได้รับรางวัลที่สำคัญ ๆ เช่น
กลอนลำทั้งลำกลอนและลำเรื่องที่เป็นผลงานของพ่อพิมพ์มีนับเป็นร้อย ๆ ชิ้น ชีวิตส่วนใหญ่ของพ่อพิมพ์คลุกคลีอยู่ในวงการหมอลำ จึงเป็นผู้รู้ที่สามารถให้คำตอบเกี่ยวกับพัฒนาการของหมอลำเป็นอย่างดี ท่านยังช่วยสอนวิชาวรรณคดีอีสานที่ คณะมนุษยศาสตร์และสังคมศาสตร์ มหาวิทยาลัยขอนแก่น และงานในตำแหน่งที่ปรึกษาด้านวัฒนธรรมและงานปริวรรตวรรณคดีโบราณของศูนย์วัฒนธรรมอีสาน มหาวิทยาลัยขอนแก่น ตลอดจนเป็นหมอสูดขวัญและผูกแขนคู่เสี่ยวในงานเทศกาลไหมและประเพณีผูกเสี่ยว จังหวัดขอนแก่นในช่วงเริ่มแรก
เกียรติคุณ.
สำนักงานคณะกรรมการวัฒนธรรมแห่งชาติ ได้คัดเลือกให้เป็นศิลปินพื้นบ้านดีเด่น ปี พ.ศ. 2528 และได้เข้ารับพระราชทานโล่เชิดชูเกียรติจากสมเด็จพระเทพรัตนราชสุดาฯ เมื่อวันที่ 8 สิงหาคม 2529
หัวลำโพงริดดิม

หัวลำโพงริดดิม (Hualampong Riddim) เป็นค่ายเพลงของไทย ในแนวดนตรีนอกกระแส ก่อตั้งโดย กอล์ฟ - นครินทร์ ธีระภินันท์ และ วิชญ วัฒนศัพท์ สมาชิกจากวงทีโบน ร่วมด้วย ธารินี ทิวารี มีศิลปินในสังกัดที่เป็นที่รู้จัก เช่น ทีโบน ไคโจบราเดอร์ส สกาแล็กซี่ ศรีราชาร็อกเกอร์ The Photo Sticker Machine Day Tripper Zom Amara นอกจากนั้นยังเป็นค่ายเพลงที่ร่วมทำเพลงประกอบให้หนังไทยมากมาย เช่น คนจร ฯลฯ กุมภาพันธ์ พรจากฟ้า คิดถึงวิทยา เมย์ไหน..ไฟแรงเฟร่อ โอเวอร์ไซส์..ทลายพุง และอื่น ๆ
เดอะบียอนเซ่เอกซ์พีเรียนส์

เดอะบียอนเซ่เอกซ์พีเรียนส์  คือคอนเสิร์ตทัวร์ครั้งที่2ของนักร้องชาวอเมริกัน บียอนเซ่ โนวส์ เพื่อสนับสนุนอัลบั้มเดี่ยวชุดที่2ของเธอ "บี'เดย์" คอนเสิร์ตทัวร์ของเธอในครั้งนี้ได้มีกำหนดการมาที่ประเทศไทยในวันที่ 30 ตุลาคม พ.ศ. 2550 ที่ อิมแพ็ค อารีน่า เมืองทองธานี โดยผู้จัดคือ บริษัท บีอีซี-เทโร เอ็นเตอร์เทนเม้นท์ จำกัด (มหาชน)
บุคลากร.
วงชูก้ามาม่า: 
เดอะมาม่าส์ (นักร้องพื้นหลัง):
นักเต้น
อื่นๆ
การแพร่ภาพและการบันทึกภาพ.
ดีวีดีของคอนเสิร์ตทัวร์เดอะบียอนเซ่เอกซ์พีเรียนส์ ได้ใช้จากการแสดงเมื่อวันที่ [[2 กันยายน]] [[พ.ศ. 2550]] ที่[[สเตเปิลส์เซ็นเตอร์]] ใน [[ลอสแอนเจลิส]] เพราะเป็นการแสดงก่อนวันเกิดอายุครบ 26 ปีของเธอ 2 วัน ดีวีดีนี้ได้ออกวางจำหน่ายใน[[สหรัฐอเมริกา]]เมื่อวันที่ [[20 พฤศจิกายน]] [[พ.ศ. 2550]] และ [[27 พฤศจิกายน]] [[พ.ศ. 2550]] ใน[[ประเทศสเปน]] ซึ่งได้วางจำหน่ายภาพใต้ชื่อ "[[เดอะบียอนเซ่เอกซ์พีเรียนส์ไลฟ์]]"
บียอนเซ่ดิอัลติเมทเพอร์ฟอร์เมอร์

บียอนเซ่ดิอัลติเมทเพอร์ฟอร์เมอร์  คืออัลบั้มวิดีทัศน์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน จัดจำหน่ายโดย บีอีที และ โคลัมเบีย ในสหรัฐอเมริกา วันที่24 พฤศจิกายน พ.ศ. 2549
ชาติชาย ปุยเปีย

ชาติชาย ปุยเปีย (เกิด 29 มีนาคม พ.ศ. 2507 ที่จังหวัดมหาสารคาม) จิตรกรชาวไทย มีผลงานจิตรกรรมในลักษณะวิพากษ์วิจารณ์สังคม โดยสอดแทรกประเด็นต่างๆ ในเชิงการตั้งคำถาม การประชดประชัน ใช้สัญลักษณ์แทนความหมายสิ่งต่างๆ เกี่ยวกับสภาพสังคมไทยปัจจุบัน ได้รับการเชิดชูเกียรติรางวัลศิลปาธร สาขาทัศนศิลป์ ประจำปี พ.ศ. 2549
ชาติชาย ปุยเปีย จบการศึกษาจากโรงเรียนขอนแก่นวิทยายน โรงเรียนสวนกุหลาบวิทยาลัย และคณะจิตรกรรม ประติมากรรมและภาพพิมพ์ มหาวิทยาลัยศิลปากร สาขาจิตรกรรม
ดิออล-อเมริกันรีเจกส์

ดิออล-อเมริกันรีเจกส์  เป็นวงอเมริกันร็อก 4 ชิ้นจากสติลวอเตอร์ รัฐโอคลาโฮมา ก่อตั้งวงในปี 2001 ประกอบด้วยสมาชิกคือ ไทสัน ริตเตอร์ (ร้องนำและกีตาร์เบส) นิก วีลเลอร์ (กีตาร์) ไมค์ เคนเนอร์ตี (กีตาร์) และคริส เกย์เลอร์ (กลอง)
ผลงานสตูดิโออัลบั้มเปิดตัวชุด "The All-American Rejects" ออกจำหน่ายครั้งแรกในปี 2002 มีซิงเกิลดังอย่าง "Swing, Swing" อัลบั้มขายมากกว่า 1ล้านชุดในสหรัฐอเมริกาและได้รับรางวัลแผ่นเสียงทองคำขาวจากสถาบัน RIAA
อัลบั้มชุดที่ 2 ของวงชุด "Move Along" (2005) ทำให้วงประสบความสำเร็จในกระแสนิยม มีซิงเกิลฮิต 3 ซิงเกิลคือ "It Ends Tonight", "Dirty Little Secret" และ "Move Along" ซึ่งทั้ง "Dirty Little Secret" และ "It Ends Tonight" ก็สามารถติดท็อป 10 บนชาร์ตบิลบอร์ดฮอต 100 ส่วน "Move Along" ขึ้นชาร์ตสูงสุดอันดับ 15 โดย "Dirty Little Secret" และ "Move Along" ได้รับรางวัลแผ่นเสียงทองคำขาวคู่กับยอดการขายในระบบดิจิทัลถึง 2 ล้าน ในสหรัฐอเมริกา ส่วนอัลบั้ม "Move Along" เองมียอดขายในระดับแผ่นเสียงทองคำขาวคู่ในสหรัฐอเมริกา โดยสถาบัน RIAA
อัลบั้มชุดที่ 3 "When the World Comes Down" ออกวางขายเมื่อ 16 ธันวาคม ค.ศ. 2008 มีซิงเกิลแรกคือ "Gives You Hell" เป็นที่นิยมในระดับนานาชาติ เพลงนี้ขึ้นชาร์ตสูงสุดอันดับ 4 บนบิลบอร์ดฮอต 100 และอันดับ 2 บนชาร์ตป็อป 100 เช่นเดียวกับในสหราชอาณาจักรบนยูเคซิงเกิลส์ชาร์ต ที่ติดท็อป 20 และอันดับ 3 บน Australian ARIA Singles chart
อัลบั้มชุดที่ 4 "Kids in the Street" ออกจำหน่ายวันที่ 26 มีนาคม ค.ศ. 2012 มีซิงเกิลคือ "Someday's Gone" และ "Beekeeper's Daughter" โดยเป็นแนว Alternative Rock ที่มีกลิ่นอาย Pop
พรีเดอรอม

พรีเดอรอม  หรือ กร็องพรีเดอรอม  คือทุนการศึกษาสำหรับนักเรียนศิลปะ ที่ก่อตั้งขึ้นใน ค.ศ. 1663 ในฝรั่งเศสในรัชสมัยของพระเจ้าหลุยส์ที่ 14 ที่เป็นทุนเงินประจำปีที่มอบให้แก่นักศึกษาศิลปะแขนงต่าง ๆ ที่รวมทั้งจิตรกร ประติมากร และ สถาปนิก ผู้แสดงพรสวรรค์โดยการผ่านการแข่งกันอันยากในการกำจัดผู้ไม่มีฝีมือออก รางวัลจัดโดยราชสถาบันจิตรกรรมและประติมากรรมซึ่งเปิดให้แก่นักศึกษาของสถาบัน ผู้ได้รับรางวัลก็จะได้เดินทางไปศึกษาและพำนักที่ปาลัซโซมันชีนีในกรุงโรมโดยค่าใช้จ่ายที่เบิกจากพระคลังของกษัตริย์ฝรั่งเศส การพำนักอยู่ที่โรมสามารถขยายระยะเวลาได้ถ้าผู้อำนวยการของสถาบันเห็นว่าเป็นการเหมาะสม
ในช่วงระยะเวลา 140 ปีที่กองทุนนี้ก่อตั้งขึ้นทุนก็ได้ขยายออกไปเป็นห้าสาขาจากสามสาขาที่เริ่มขึ้นใน ค.ศ. 1663 ที่รวมทั้งจิตรกรรม ประติมากรรม และสถาปัตยกรรม ใน ค.ศ. 1803 ก็ได้มีการเพิ่มสาขาคีตกรรม และใน ค.ศ. 1804 ก็ได้มีการเพิ่มสาขาภาพพิมพ์แกะลาย (engraving) ขึ้น ผู้ได้รับ "กร็องพรีอันดับหนึ่ง" หรือที่เรียกว่า จะได้รับการส่งตัวไปศึกษายังสถาบันฝรั่งเศส ณ กรุงโรม  ซึ่งฌ็อง-บาติสต์ กอลแบร์ ก่อตั้งขึ้นใน ค.ศ. 1666
ชะมด (แก้ความกำกวม)

ชะมด อาจหมายถึง
ทั้งชะมดเช็ดและชะมดต้นในทางสมุนไพรไทยมีสรรพคุณเป็นสารกันเสีย ใช้เป็นองค์ประกอบของยา
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
การคว่ำบาตร (ศาสนาพุทธ)

การคว่ำบาตร ของพระสงฆ์ในพระวินัยปิฎกด้วย (บาลี: นิกฺกุชฺชยกมฺม) มีที่มาจากศัพท์ในจุลวรรค พระวินัยปิฎก ที่กล่าวถึงการที่พระพุทธเจ้าทรงอนุญาตให้พระสงฆ์สามารถมีมติลงโทษคว่ำบาตรอุบาสกอุบาสิกาได้เพื่อให้มีสติสำนึกผิดในความผิดที่กระทำต่อพระพุทธศาสนา การคว่ำบาตรในทางพระวินัยจึงถือเป็นการตักเตือนด้วยความปรารถนาดี โดยพระสงฆ์สามารถทำการคว่ำบาตรได้เฉพาะกับชาวพุทธเท่านั้นตามข้อกำหนดในพระวินัยปิฎกและตามสภาพที่เป็นจริงในทางปฏิบัติ
ความหมาย.
คำว่า "คว่ำบาตร" นั้น มีที่มาจากการที่พระสงฆ์ลงโทษบุคคลผู้มีปรารถนาร้ายต่อพระรัตนตรัยอย่างร้ายแรง ซึ่งมีความผิดอยู่ 8 ประการ คือ
ฆราวาสผู้ใดมีพฤติกรรมดังกล่าว พระสงฆ์จะประชุมกันแล้วประกาศไม่ให้ภิกษุทั้งหลายคบค้าสมาคมด้วย การคว่ำบาตรในทางพระวินัยไม่ได้หมายถึงการคว่ำบาตรลง แต่หมายถึงการไม่รับบิณฑบาต ไม่รับนิมนต์ ไม่รับเครื่องใช้ อาหารหวานคาวที่บุคคลผู้นั้นนำมาถวาย แต่หากต่อมาคนผู้นั้นสำนึกรู้สึกตน กลับมาประพฤติดี คณะสงฆ์ก็จะประกาศเลิก “คว่ำบาตร” ยอมให้ภิกษุทั้งหลายคบค้าสมาคมรับบิณฑบาต รับนิมนต์ รับเครื่องถวายไทยธรรมได้ เรียกว่า “หงายบาตร” เป็นสำนวนคู่กัน
ดังนั้นการคว่ำและหงายบาตรจึงถือเป็นการลงโทษทางจารีตแบบหนึ่ง ที่พระสงฆ์ได้นิยมถือปฏิบัติสืบมาตั้งแต่สมัยพุทธกาล เพื่อประโยชน์ในการตักเตือนและความอยู่โดยปกติสุขระหว่างพระสงฆ์และพุทธศาสนิกชน
โรงเรียนป่าตาลบ้านธิพิทยา

โรงเรียนป่าตาลบ้านธิพิทยา เป็นโรงเรียนมัธยมประจำอำเภอบ้านธิ ตั้งอยู่เลขที่ 147 หมู่ที่ 4 บ้านป่าตาล ตำบลบ้านธิ อำเภอบ้านธิ จังหวัดลำพูนตั้งขึ้นเมื่อวันที่ 19 กรกฎาคม พ.ศ. 2519 โดยความร่วมมือของทางราชการและประชาชนตำบลบ้านธิ ได้สละกำลังทรัพย์ เพื่อซื้อที่ดิน ตั้งโรงเรียนขึ้นโดยมีวัตถุประสงค์เพื่อพัฒนาการศึกษาของเยาวชนในเขตพื้นที่บริการผู้ที่เป็นกำลังสำคัญ ในการจัด ตั้งโรงเรียนป่าตาลบ้านธิพิทยานี้ คือ
สภาพปัจจุบันและที่ตั้งของโรงเรียน.
โรงเรียนป่าตาลบ้านธิพิทยา ตั้งอยู่ในพิกัดภูมิศาสตร์ที่ละติจูต 12 องศา อยู่ทางด้านตะวันออกเฉียงเหนือของเมืองลำพูน และอยู่ตำบลบ้านธิ
ราชสถาบันจิตรกรรมและประติมากรรม

ราชสถาบันจิตรกรรมและประติมากรรม  เป็นสถาบันการศึกษาที่ตั้งอยู่ในกรุงปารีส ประเทศฝรั่งเศส ก่อตั้งขึ้นในปี ค.ศ. 1648 ตามแบบสถาบันศิลปะของประเทศอิตาลี เช่นวิทยาสถานนักบุญลูกาในกรุงโรม
จิตรกรเอกประจำราชสำนักฝรั่งเศส

จิตรกรเอกประจำราชสำนักฝรั่งเศส  เป็นตำแหน่งภายในแผนกสิ่งก่อสร้างแห่งสำนักพระราชวังฝรั่งเศส (Bâtiments du Roi) ของ สำนักพระราชวังฝรั่งเศส (département de la Maison du Roi) ภายใต้การปกครองระบบโบราณ ที่อยู่ภายใต้ตำแหน่งผู้อำนวยการแผนกศิลปะและการผลิตแห่งฝรั่งเศส ที่เทียบเท่ากับตำแหน่ง สถาปนิกเอกประจำราชสำนักฝรั่งเศส (Premier architecte du Roi) ตำแหน่งนี้ไม่มีในการบังคับบัญชาผู้ใดและบางครั้งก็ไม่มีผู้ถือตำแหน่ง
แฟร์ดีนันโดที่ 1 เด เมดีชี

เฟอร์ดินันโดที่ 1 เดอ เมดิชิ แกรนด์ดยุคแห่งทัสเคนี  (30 กรกฎาคม ค.ศ. 1549 - (3 กุมภาพันธ์ ค.ศ. 1609) เฟอร์ดินันโดเป็นบุตรคนที่ห้าของ โคสิโมที่ 1 เดอ เมดิชิ และ เอเลเนอร์แห่งโทเลโดบุตรีของอุปราชสเปนประจำเนเปิลส์ และได้รับตำแหน่งแกรนด์ดยุคแห่งทัสเคนีต่อจากพี่ชายฟรานเชสโคที่ 1 และเป็นแกรนด์ดยุคระหว่างปี ค.ศ. 1587 จนกระทั่งเสียชีวิตในปี ค.ศ. 1609 ในปี ค.ศ. 1562 เฟอร์ดินันโดได้รับแต่งตั้งให้เป็นคาร์ดินัลเมื่ออายุได้เพียง 14 ปี และดำรงตำแหน่งจนกระทั่งมาสมรสกับคริสตินาแห่งลอร์แรนในปี ค.ศ. 1589
วินเชนโซที่ 1 กอนซากา

วินเช็นโซที่ 1 กอนซากา  (21 กันยายน ค.ศ. 1562 - 9 กุมภาพันธ์ ค.ศ. 1612) วินเช็นโซดำรงตำแหน่งเป็นดยุคแห่งมานทัวระหว่างปี ค.ศ. 1587 จนกระทั่งเสียชีวิตในปี ค.ศ. 1612 วินเช็นโซเป็นบุตรของกูกลิเอลโมที่ 1 กอนซากาและอาร์คดัชเชสเอเลเนอร์แห่งออสเตรีย 
วินเช็นโซเป็นผู้อุปถัมภ์คนสำคัญทางศิลปะและวิทยาศาสตร์และมีบทบาทในการทำให้มานทัวกลายเป็นศูนย์กลางสำคัญทางวัฒนธรรม และเป็นผู้อุปถัมภ์ศิลปินสำคัญๆ เช่นคีตกวีคลอดิโอ มอนเตแวร์ดิ (Claudio Monteverdi) และจิตรกรเฟล็มมิชปีเตอร์ พอล รูเบนส์
ดัชชีลุกกา

ดัชชีลุกกา  เป็นดัชชีที่ตั้งอยู่ตอนกลางคาบสมุทรอิตาลีที่ปกครองโดยดยุกแห่งลุกกา ดัชชีลุกกาก่อตั้งขึ้นในปี ค.ศ. 1815 จากข้อตกลงในการประชุมใหญ่แห่งเวียนนาจากสาธารณรัฐลุกกา และราชรัฐลุกกาที่ปกครองโดยอีไลซา โบนาปาร์ต สาเหตุของการก่อตั้งก็เพื่อเป็นการตอบแทนการสูญเสียดัชชีปาร์มาของราชวงศ์บูร์บง-ปาร์มาที่ถูกยกให้แก่มารี หลุยส์แห่งออสเตรีย
หลังจากการก่อตั้งแล้วในปี ค.ศ. 1817 มาเรีย ลุยซาแห่งสเปนอดีตพระราชินีแห่งอีทรูเรียก็มาปกครองดัชชีลุกกา มาเรีย หลุยซาเป็นพระราชมารดาของชาร์ลส์ หลุยส์ ทายาทของราชวงศ์บูร์บง-ปาร์มาของปาร์มา ซึ่งตรงกับสนธิสัญญาปารีส (ค.ศ. 1817) ที่ระบุถึงอำนาจของมาเรีย ลุยซาในการปกครองลุกกา และฐานะของชาร์ลส์ หลุยส์ในการเป็นทายาทของปาร์มาต่อจากมารี หลุยส์ หลังจากมาเรีย ลุยซาเสียชีวิตในปี ค.ศ. 1824 แล้วชาร์ลส์ หลุยส์ก็ครองลุกกา ในฐานะดยุกชาร์ลส์ที่ 1 แห่งลุกกาสืบต่อมาจนกระทั่งชาร์ลส์ หลุยส์ไปเป็นดยุกแห่งปาร์มาหลังจากการเสียชีวิตของมารี หลุยส์ ดัชเชสแห่งปาร์มา ดัชชีลุกกาจึงถูกผนวกเข้ากับแกรนด์ดัชชีตอสคานาในปี ค.ศ. 1847
ลุกกา

ลุกกา  เป็นเมืองที่ตั้งอยู่ในแคว้นตอสคานาทางตอนกลางของประเทศอิตาลี ตัวเมืองตั้งอยู่บนฝั่งแม่น้ำแซร์คิโอในบริเวณที่ราบที่ไม่ไกลจากทะเลลีกูเรียน ลุกกาเป็นเมืองหลวงของจังหวัดลุกกา เป็นเมืองที่ยังมีกำแพงเมืองจากยุคฟื้นฟูศิลปวิทยาล้อมรอบ และลักษณะศูนย์กลางของตัวเมืองยังไม่เปลี่ยนแปลงเท่าใดนักจากยุคกลาง
ดับเบิลยู. เอช. ออเดน

ดับเบิลยู. เอช. ออเดน  (21 กุมภาพันธ์ ค.ศ. 1907 - (29 กันยายน ค.ศ. 1973) ออเดนมีชื่อเต็มว่า วิสตัน ฮิวจ์ ออเดนแต่ใช้ชื่อย่อในงานเขียน ออเดนเป็นกวีคนสำคัญชาวอังกฤษ-อเมริกัน ที่เกิดในอังกฤษแต่ต่อมาถือสัญชาติอเมริกัน ผู้ถือกันว่าเป็นหนึ่งในนักเขียนคนสำคัญที่สุดในคริสต์ศตวรรษที่ 20 ความสำคัญของออเดนอยู่ที่ลักษณะการเขียน และ เทคนิคของการเขียน, ความสัมพันธ์ทั้งทางแนวคิดเกี่ยวกับหัวข้อทางการเมืองและทางจริยธรรม และ ความหลากหลายของโทน โครงสร้าง และเนื้อหาของงานเขียน หัวใจของสิ่งที่เขียนของงานประพันธ์เกี่ยวกับความรัก, การเมืองและการถือสัญชาติ, ศาสนาและจริธรรม และความสัมพันธ์ระหว่างแต่ละบุคคลกับความไม่มีตัวตน (anonymous), ความไม่มีความสัมพันธ์ และโลกของธรรมชาติ